open-index/open-wikipedia-markdown huggingface dataset:
কথা কবিতা

**কথা কবিতা**() ঊনৈশ শতিকাত জন্ম লাভ কৰা সৃষ্টিশীল লেখনিৰ এক প্ৰকাৰ। কোনো আবেদনশীল বা ভাৱব্যঞ্জক পৰিস্থিতিক বিষয়বস্তু হিচাপে লৈ, ঘাইকৈ কাব্যভাবানুৰঞ্জিত গদ্যত লিখা নাতিদীৰ্ঘ ৰচনাই কথা কবিতা। কথা কবিতাত কেৱল এটা কেন্দ্ৰস্থ ভাৱৰ সমাবেশ ঘটে। কথা কবিতাত ৰূপকৰ সমাবেশ ঘটে। এনে ৰচনাৰ বাবে লেখকৰ মননশীলতা, অনুভূতিশীলতা আৰু ভাষাৰ ওপৰত দখল থকা প্ৰয়োজন। ৰুছ সাহিত্যিক আইভান টুৰ্গেনিভক কথা কবিতাৰ জনক হিচাপে জনা যায়।
## বৈশিষ্ট্য
কথা-কবিতা অন্য সাধাৰণ কবিতাতকৈ কিছু পৃথক৷ কথা কবিতা *গদ্য* হিচাপে লিখা হয় কিন্তু কবিতাৰ ভাব সম্পৃক্ত শাৰীবোৰৰ বিচ্ছেদ নোহোৱাকৈ। ইয়াত কাব্যৰচনাৰ কৌশল, যেনে খণ্ডিতকৰণ, সংকোচন, পুনৰাবৃত্তি, ছন্দ,উপমা, চিত্ৰকল্প আদিৰ সমাৱেশ ঘটোৱা হয়৷ ১৭ শতিকাত জাপানত “মাটছুও বাশ্বো’’য়ে *হাইবুন*, গদ্যৰ সৈতে হাইকুৰ সংমিশ্ৰণ ঘটাই কথা কবিতাৰ সৃষ্টি কৰিছিল। ইয়াৰ সৰ্বোত্তম উদাহৰণ তেওঁৰ গ্ৰন্থ “অ’কু নো হোছোমিছি’’ (Oku no Hosomichi) নামৰ গ্ৰন্থ, য’ত তেওঁ বহুমাত্ৰিক লেখাৰ দ্বাৰ কথা-কবিতা ৰচনাৰ সাহিত্যিক শৈলী ব্যৱহাৰ কৰিছিল।

ড॰ বাণীকান্ত কাকতিৰ মতে, “কথা-কবিতাৰ প্ৰাথমিক উদ্দেশ্য চিত্ৰ, ইয়াত ধ্বনি ভাষাৰ ব্যঞ্জনা মাথোন। ছন্দোময়ী কবিতাৰ প্ৰধান লক্ষ্য গীত বা শ্ৰাব্য বিষয়ক মূৰ্ত্ত কৰি তোলা। কথা-কবিতাৰ লক্ষ্য ৰূপ বা দৃশ্যবস্তুত সজীৱতা আৰোপ কৰা। কথা-কবিতাত এটি মাথোঁ কেন্দ্ৰস্থ ভাব থাকে আৰু সেই ভাবক ডাঙৰ-সৰু কেতবোৰ তলতীয়া চিত্ৰেৰে সজীৱ কৰি তোলা হয়। কিন্তু এইটো মনকৰিবলগীয়া কথা যে কথা-কবিতা আৰু কবিত্বময়ী কথা একে নহয়। কথা কবিতা এবিধ কবিতাই। কিন্তু কবিত্বময়ী কথা লিখাৰ ভংগী বা ভাষাৰ ৰীতি মাথোঁন। '  বাণীকান্ত কাকতিয়ে কথা-কবিতাৰ 'প্ৰাথমিক উদ্দেশ্য চিত্ৰ' বুলি কোৱা কথাৰ লগতে চিত্ৰৰ ভাবানুষংগ আৰু তাৰ প্ৰগাঢ়তাও কথা-কবিতাত সমানেই গুৰুত্বপূৰ্ণ। তেওঁ কথা কবিতাক *নোহোৱা নোপজা কবিতা* বুলি কোৱাৰ লগতে *বালিৰ নিজৰা* বুলিও কৈছিল। 

যিকোনো সাহিত্যতে কথা-কবিতা সংখ্যাত অতি তাকৰীয়া। ৰুচ লেখক আইভান টুৰ্গেনিভৰ কথা-কবিতাৰ সংকলনে ইংৰাজী অনুবাদত ব্যাপক সমাদৰ লাভ কৰিছিল। আলেকজেণ্ডাৰ ছলঝ‍েনিৎছিনেও কথা-কবিতা লিখিছে। লেবাননৰ কবি খলিল জিব্ৰানৰ কিছুমান কথা-কবিতা ইংৰাজীলৈ অনূদিত হৈছে। ফৰাচী কবি বডলেয়াৰৰ (Baudelair,১৯২১-৬৭) Petit poems on fore কথা কবিতাৰ আন এক নিদৰ্শন।

## অসমীয়া ভাষাত কথা কবিতা
প্ৰথম অসমীয়া কথা কবিতা ৰচনা কৰিছিল বনফুলৰ কবি যতীন্দ্ৰনাথ দুৱৰাই। তেওঁ "কথা-কবিতা" নামেৰে এখন কবিতা পুথি ৰচনা কৰি অসমীয়া ভাষাত কথা কবিতাৰ দ্বাৰ মুকলি কৰিছিল। আইভান টুৰ্গেনিভৰ 'Poems in Prose' আৰু আফ্ৰিকাৰ লেখিকা অলিভ শ্ৰাইনাৰৰ ৰচনাৰ আলমত যতীন্দ্ৰ নাথ দুৱৰাই 'কথা কবিতা' ৰচনা কৰিছে।

## তথ্য সংগ্ৰহ

শ্ৰেণী:সাহিত্য
এডমাণ্ড হেলি

**এডমাণ্ড হেলি** (বা **এডমণ্ড হেলি**;  বা ; ৮ নৱেম্বৰ, ১৬৫৬ – ২৫ জানুৱাৰী, ১৭৪২) আছিল এজন ক্ৰমে ইংৰাজী জ্যেতিৰ্বিদ, ভূ-পদাৰ্থবিদ, গণিতজ্ঞ, বতৰ বিজ্ঞানী আৰু পদাৰ্থ বিজ্ঞানী। হেলিৰ ধুমকেতুৰ কক্ষপথ গণনা কৰি উলিওৱাৰ বাবেই এডমাণ্ড হেলি বেছিকৈ বিখ্যাত। জন ফ্লেমষ্টীডৰ উত্তৰাধিকাৰ লাভ কৰি এডমাণ্ড হেলি ব্ৰিটেইনৰ দ্বিতীয়জন ৰাজকীয় জ্যোতিৰ্বিদ হৈছিল।

## প্ৰাৰম্ভিক জীৱন
১৬৫৬ চনৰ ৮ নৱেম্বৰত পূৱ লণ্ডনৰ হেগাৰষ্টন নামে ঠাইত এডমাণ্ড হেলিৰ জন্ম হৈছিল। হেলিৰ পিতৃৰ নাম আছিল *এডমণ্ড* আৰু মাতৃৰ নাম আছিল *এনি*। শিশু অৱস্থাত হেলি গণিতৰ প্ৰতি বিশেষ আগ্ৰহী আছিল। ছেইণ্ট পলচ স্কুল আৰু কুইনচ্ কলেজ, অক্সফ'ৰ্ডৰ পৰা হেলিয়ে প্ৰাৰম্ভিক শিক্ষা লাভ কৰিছিল। স্নাতক ছাত্ৰাৱস্থাতেই হেলিয়ে সৌৰজগত আৰু সৌৰ কলংকৰ ওপৰত গৱেষণা পত্ৰ প্ৰকাশ কৰিছিল।

## জীৱিকা
### প্ৰকাশন আৰু উদ্ভাৱন
অক্সফৰ্ড বিশ্ববিদ্যালয়ত থকা সময়ছোৱাত ৰাজকীয় জ্যোতিৰ্বিদ জন ফ্লেমষ্টীডৰ সৈতে হেলিৰ পৰিচয় ঘটে। ফ্লেমষ্টীডৰ *উত্তৰ গোলাৰ্ধৰ তৰাবোৰৰ সূচী* সংকলন কৰা প্ৰকল্পটোৰ দ্বাৰা প্ৰভাৱান্বিত হৈ হেলিয়ে দক্ষিণ গোলাৰ্ধৰ বাবেও তেনে কৰিবলৈ প্ৰস্তাব ৰাখিছিল।
১৬৭৬ চনত হেলিয়ে ছেইণ্ট হেলেনাৰ দক্ষিণ আটলাণ্টিক দ্বীপত উপস্থিত হৈছিল আৰু দক্ষিণ গোলাৰ্ধৰ তৰাবোৰৰ সূচী সংকলন কৰাৰ উদ্দেশ্যে তাত এটা ডাঙৰ ছে'ক্সটেণ্ট তথা টেলিস্কপ যন্ত্ৰসহ পৰ্যবেক্ষণ কেন্দ্ৰ স্থাপন কৰে।

## তথ্য সংগ্ৰহ

## বাহ্যিক সংযোগ

* এডমাণ্ড হেলি জীৱনী (SEDS)
* A Halley Odyssey
* The National Portrait Gallery (London) has several portraits of Halley: Search the collection 
* Halley, Edmond, An Estimate of the Degrees of the Mortality of Mankind (1693)
* Halley, Edmond, Some Considerations about the Cause of the Universal Deluge (1694)
* Material on Halley's life table for Breslau on the Life & Work of Statisticians site: Halley, Edmond
* Halley, Edmund, Considerations on the Changes of the Latitudes of Some of the Principal Fixed Stars (1718) – Reprinted in R. G. Aitken, *Edmund Halley and Stellar Proper Motions* (1942)
* Halley, Edmund, ''A Synopsis of the Astronomy of Comets'' (1715) annexed on pages 881 to 905 of volume 2 of *The Elements of Astronomy* by David Gregory
* 
* Online catalogue of Halley's working papers (part of the Royal Greenwich Observatory Archives held at Cambridge University Library) 
* Halley, Edmond (1724) "Some considerations about the cause of the universal deluge, laid before the Royal Society, on the 12th of December 1694"  and "Some farther thoughts upon the same subject, delivered on the 19th of the same month"  *Philosophical Transactions, Giving Some Account of the Present Undertakings, Studies, and Labours of the Ingenious, in Many Considerable Parts of the World. Vol. 33* p.&nbsp; 118-125. - digital facsimile from Linda Hall Library

শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:পদাৰ্থ বিজ্ঞানী
শ্ৰেণী:গণিতজ্ঞ
শ্ৰেণী:ভূ-পদাৰ্থবিদ
শ্ৰেণী:জ্যোতিৰ্বিজ্ঞানী
শ্ৰেণী:বতৰ বিজ্ঞানী
নৈৰাজ্যবাদী সাম্যবাদ

**নৈৰাজ্যবাদী সাম্যবাদ**, **মুক্ত সাম্যবাদ** বা **সাম্যবাদী নৈৰাজ্যবাদ** নৈৰাজ্যবাদৰ এক সূত্ৰ যিয়ে ৰাজ্য, পুঞ্জিবাদ, দৰমহাভিত্তিক শ্ৰম আৰু ব্যক্তিগত সম্পদৰ বিপৰীতে উত্পাদনৰ আহিলাৰ ৰাজহুৱা মালিকানা, প্ৰত্যক্ষ গণতন্ত্ৰ আৰু স্বেচ্ছাসেৱী সংগঠন আৰু শ্ৰমিক সংসদৰ এক সমশক্তি প্ৰদানকাৰী ব্যৱস্থাৰ পোষকতা কৰে যি "প্ৰত্যেকৰপৰা তেখেতৰ সামৰ্থ্য অনুসৰি, প্ৰত্যেকলৈ তেখেতৰ প্ৰয়োজন অনুসৰি"ৰ নীতি স্বীকাৰ কৰে।

## ব্যক্তি আৰু সমাজ
নৈৰাজ্যবাদী সাম্যবাদৰ কিছু ৰূপ অতিকৈ ব্যক্তিবাদী, আৰু নৈৰাজ্যবাদী সাম্যবাদী ব্যৱস্থাক ব্যক্তিগত মুক্তিৰ বাবে শ্ৰেষ্ঠ ব্যৱস্থাৰ অন্যতম বুলি গণ্য কৰে। আন কিছু ৰূপে আকৌ নৈৰাজ্যবাদী সাম্যবাদক ব্যক্তি আৰু সমাজৰ মাজৰ বিৰোধ লোপ কৰাৰ এক উপায় হিচাপে গণ্য কৰে।

## নৈৰাজ্যবাদী সাম্যবাদৰ বিকাশ
নৈৰাজ্যবাদী সাম্যবাদ ফৰাচী বিপ্লৱৰ পাছৰেই ঊগ্ৰ সমাজবাদী ধাৰাৰপৰা বিকশিত হ'বলৈ ধৰিল যদিও, প্ৰথম আন্তৰ্জাতিকৰ ইটালীয় ভাগত ই ভালকৈ প্ৰকাশিত হ'ল। পিটাৰ ক্ৰপ্টকিনৰ সূত্ৰক গুৰুত্বপূৰ্ণ বিব্বেচনা কৰা হয়। বৰ্তমানলৈকে নৈৰাজ্যবাদী সাম্যবাদী ব্যৱস্থা স্পেনীয় বিপ্লৱৰ নৈৰাজ্যবাদী এলেকা আৰু ৰুছ বিপ্লৱৰ মুক্ত এলেকাত দেখা যায় বুলি ক'ব পৰা যায়।

## তথ্য সংগ্ৰহ

শ্ৰেণী:ৰাজনৈতিক মতাদৰ্শ
শ্ৰেণী:সাম্যবাদ
লেটিন আখৰ বি

thumb|বি
**বি** অৰ্থাৎ **B** বা **b** আই এছ অ' বেচিক লেটিন এলফাবেটৰ দ্বিতীয় আখৰ।

## বুৰঞ্জী

## ভাষা আৰু আই পি এ'ত ব্যৱহাৰ

### ভাষিক লিপিত
বি আখৰ ইংৰাজী ভাষাত 'ব্‌' উচ্চাৰণৰ বাবে ব্যৱহৃত।  যেনে ball হ'ল বল।  কেতিয়াবা ই মৌন হয়, যেনে bomb হ'ল বম।  কিছু শব্দত যেনে debt, doubb, subtleত প্ৰকৃত লেটিন প্ৰতিশব্দ debitum, dubito, sutilis আদিৰ লগত মিলাবলৈ ষোড়শ শতিকাত যোগ কৰা হ'ল।  ব্‌ ধ্বনি গ্ৰিম নিয়মৰ অন্তৰ্গত বাবে ব্‌ উচ্চাৰিত b যুক্ত অনেক ইংৰাজী শব্দৰ লগত সম্বন্ধিত আন আন ভাৰতীয়-ইউৰোপীয় শব্দ কিছুমানত ভ্‌, প্‌ আদিহে উচ্চাৰিত হয়।  যেনে ইংৰাজী brother আদি।  আন কেইবাটাও ভাষাতো ব্‌ ধ্বনিৰ বাবে b ব্ব্যৱহাৰ কৰা হয়। 

এষ্ট'নিয়ান, আইচলেণ্ডিক আৰু চীনা পিন্যিনত b ভইচলেচ /p/ ধ্বনিৰ বাবে ব্যৱহৃত হয়।  ফিজিয়ানত bয়ে প্ৰিনেচেলাইজড /mb/, হ'চাত ইম্প্ল'চিভ /ɓ/ আৰু আন আন ভাষাত ভিন ভিন ধৰণে ব্যৱহাৰ হয়। 

### আন্তৰ্জাতিক ধ্বনিতান্ত্ৰিক বৰ্ণমালাত ব্যৱহাৰ
আই পি এ'ত [b]য়ে ভইচড বাইলেবিয়েল ষ্টপ ফ'ন বুজায়।  ভিন ভিন ভাষাৰ বাবে /b/য়ে লেনিচ ফ'নেম ব্বুজায় যি ভইচড নহ'বও পাৰে। 

## আন আন ব্যৱহাৰ
### সংগীত লিপিত
B সংগীতৰ লিপিতো ব্যৱহৃত।  ইংৰাজী-ভাষী দেশসমূহত ই Cত নিৰ্মিত ক্ৰ'মেটিক স্কেলৰ দ্বাদশ ন'ট বুজায়।  মধ্য ইউৰোপ আৰু স্কেণ্ডিনেভিয়াত Bয়ে বি ফ্লেটহে বুজায় আৰু ক্ৰ'মেটিক স্কেলৰ দ্বাদশ ন'তটোক বুজাবলৈ H ব্যৱহাৰ কৰে। Bৰ পুৰণা ৰূপ বি কুৱাড্ৰাটাম  ♮য়ে নেচাৰেল আৰু বি ৰ'টাণ্ডাম ♭য়ে ফ্লেট বুজায়। 

### ব্ৰেলে'ত
কণ্ট্ৰেক্টেড গ্ৰেড ২ ব্ৰেলে'ট bয়ে অকলে "but" বুজায়। 

### গণক যন্ত্ৰৰ ক্ষেত্ৰত
গণক যন্ত্ৰৰ ক্ষেত্ৰত B এক বাইটৰ চিহ্ন। 

### ইঞ্জিনিয়াৰিঙত
ইঞ্জিনিয়াৰিঙত B বে'লৰ চিহ্ন। 

### ৰসায়ন বিজ্ঞানত
ৰসায়ন বিজ্ঞানত B ব'ৰণৰ চিহ্ন। 

## তথ্য সংগ্ৰহ

শ্ৰেণী:বৰ্ণমালা
প্লাৱিতা বৰঠাকুৰ

**প্লাৱিতা বৰঠাকুৰ** এগৰাকী ভাৰতীয় গায়িকা আৰু অভিনেত্ৰী। তেওঁৰ জন্ম অসমৰ দুলিয়াজানত হৈছিল।
## প্ৰাৰম্ভিক জীৱন
প্লাৱিতা বৰঠাকুৰৰ পিতৃ প্ৰবীণ বৰঠাকুৰ এজন ভাৰতীয় শাস্ত্ৰীয় সংগীত শিল্পী আৰু মাতৃ এগৰাকী লেখিকা আৰু কবি। তেওঁৰ বায়েক পৰিণীতা বৰঠাকুৰ আৰু প্ৰিয়াংগী বৰঠাকুৰ দুয়োগৰাকী চলচ্চিত্ৰ জগতত সুপ্ৰতিষ্ঠিত। তেওঁ দুলিয়াজানৰ অইল ইণ্ডিয়া টাউনশ্বিপত নিজৰ শৈশৱ অতিবাহিত কৰে। তাৰ পিছত তেওঁ উচ্চশিক্ষাৰ বাবে মুম্বাইৰ জয় হিন্দ কলেজলৈ যায়। তাৰ পৰৱৰ্তী পৰ্যায়ত তেওঁ বিভিন্ন বিজ্ঞাপনৰ জৰিয়তে পেশাদাৰী জীৱন আৰম্ভ কৰে।

## কৰ্মজীৱন
প্লাৱিতা বৰঠাকুৰে বলিউডৰ বহুচৰ্চিত তথা সমাদৃত ছবি "পিকে"ৰ জৰিয়তে তেওঁৰ অভিনয় জীৱনৰ পাতনি মেলে। তাত তেওঁ অনুষ্কা শৰ্মাৰ ভনীয়েকৰ এটি সৰু চৰিত্ৰ ৰূপায়িত কৰিছিল। তাৰ পিছত তেওঁ আন এখন বলিউড ছবি "লিপষ্টিক আণ্ডাৰ মাই বোৰ্খা"ত এটি মুখ্য চৰিত্ৰত অভিনয় কৰে।    

২০১৭ চনৰ ১৫ জুলাইত তেওঁ জনপ্ৰিয় ৰিয়েলিটি শ্ব' "দা কপিল শৰ্মা শ্ব'"ত একতা কাপুৰ আৰু প্ৰকাশ ঝাৰ লগত উপস্থিত হৈছিল। বৰ্তমান তেওঁ ৰাজস্থানত শ্বুটিং চলি থকা এখন নতুন ছবিৰ লগত ব্যস্ত হৈ আছে।

## অভিনীত বোলছবি

## তথ্য উৎস

## বাহ্যিক সংযোগ
*
*Official Website 
*
*Official Facebook Page 
*
*
*Celebrityboss.com | Official Website- Celebrity Biography, Age, Wiki, Height, Family & More 

শ্ৰেণী:অসমীয়া অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
দুলীয়াজান

**দুলীয়াজান** ডিব্ৰুগড় জিলাত অৱস্থিত এখন ঔদ্যোগিক চহৰ। ই ডিব্ৰুগড় চহৰৰ পৰা প্ৰায় ৪৫ কিঃমিঃ পূবত অৱস্থিত। দুলীয়াজান ঘাইকৈ ইয়াৰ তেল আৰু গেছৰ লগত জড়িত উদ্যোগৰ বাবে জনাজাত। দেশৰ ভিতৰতে বৃহৎ তেল আৰু গেছ কোম্পানীৰ অন্যতম "অইল ইণ্ডিয়া লিমিটেড"ৰ পঞ্জীকৃত কাৰ্যালয়  আৰু ক্ষেত্ৰীয় মুখ্য কাৰ্যালয় দুলীয়াজানত অৱস্থিত। কেন্দ্ৰীয় চৰকাৰৰ অন্তৰ্গত বিভিন্ন কোম্পানী যেনে গেছ ক্ৰেকাৰ আৰু পলিমাৰ কোম্পানী বিচিপিএল (BCPL), বিদ্যুৎ উৎপাদন কৰা নেপকো (NEPCO), সাৰ আৰু গেছ কোম্পানী বিএফচিএলৰ (BFCL) কাৰ্যালয দুলীয়াজানত অৱস্থিত। 

ইয়াত অসম চৰকাৰৰ দ্বাৰা পৰিচালিত অসম গেছ কোম্পানী লিমিটেডৰো কাৰ্যালয় অৱস্থিত।

## ইতিহাস
আহোমৰ দ্বাদশজন ৰজা আছিল স্বৰ্গদেউ চুহানফা৷ চুহানফাৰ ৰাজত্বকালতেই লানতুৰবান নামৰ এজনক এঙ্গেতখাতৰ তত্ত্বাৱধায়কৰ দায়িত্ব দিয়া হৈছিল৷ এবাৰ লানতুৰবানে খাতৰ ধান চুৰি কাৰ্যত ধৰা পৰে আৰু সেই অপৰাধত স্বৰ্গদেৱে তেখেতক ৰূপ এশ টকাৰে দণ্ড বিহে আৰু তেওঁক ভৱিষ্যতৰ বাবে সেই কামৰ পৰা অব্যাহতি দিয়ে৷ ৰজাৰ এনে কাৰ্যত লাজ আৰু অপমানত ক্ষুণ্ণ হৈ তেওঁ স্বৰ্গদেউ চুহানফাৰ ওপৰত ভৱিষ্যতে প্ৰতিশোধ লোৱাৰ বাসনা মনতে পুহি ৰাখিছিল৷ এনেদৰেই ৰজাঘৰৰ লাচনি পাচনি কামত সহায়ক হিচাপে কাম কৰি থাকোঁতেই এই প্ৰাক্তন অধিকাৰীজনে ৰজাৰ ওপৰত প্ৰতিশোধ ল'বলৈ বুলি সুবিধা উলিয়াই লয়৷ ৰজাঘৰৰ মিচাং (ঘৰৰ আগফালে মুকলি হৈ থকা চাং বিশেষ) নিৰ্মাণৰ সময়তেই লানতুৰবানে সুবিধা বুজি কাম এটি উলিয়াই ল'লে৷ ৰজাই কামৰ পৰিদৰ্শন কৰিবলৈ বুলি মিচাঙৰ কাষলৈ যাওঁতেই চাঙৰ চোঁচ সলোৱাৰ চলেৰে লানতুৰবানে সৰু যাঠী এপাতেৰে ৰজাক খুঁচি হত্যা কৰে৷ ১৪১৫ শকৰ ফাগুন মাহৰ এটা দিনতেই স্বৰ্গদেউ চুহানফাৰ মৃত্যু হয়৷

স্বৰ্গদেউ চুহানফাৰ মৃত্যুৰ পিচতে তেওঁৰ বৰপুত্ৰ চুপিমফাই ৰাজ্যভাৰ গ্ৰহণ কৰি ৰজা হয়৷ চুৰিমফাই ৰজা হৈয়েই প্ৰথমে চুপিমফাৰ পিতৃৰ হত্যাকাৰী লানতুৰবান আৰু লানতুৰবানৰ দুই পুত্ৰ সহিতে তিনিওকে মৃত্যুদণ্ড আদেশ দিলে৷ ৰজাৰ আদেশমৰ্মেই চাওদাঙে লানতুৰবান আৰু দুই পুত্ৰক নিলগাই নি উজনিত দুৰৈৰ এটা জানৰ পাৰত এই দণ্ড কাৰ্যকৰী কৰা হৈছিল৷ দুৰৈৰ এই জানটোক তেতিয়া দুৰীয়াজান বা দুৰৈয়াজান নামেৰে অভিহিত কৰিছিল৷ ঊনৈশ শতিকাৰ সপ্তম দশকমানৰ শেষভাগত অন্য ঠাইৰপৰা অহা আহোম সম্প্ৰদায়ৰ 'দুলীয়া' খেলৰ কেইঘৰমান মানুহ উঠি আহি প্ৰথমে কছাৰীপথাৰ আৰু পিছত দুৰীয়াজানৰ পাৰতেই গাঁও পাতি বসবাস কৰিবলৈ লয়৷ এনেদৰে গাঁও পাতি বসতি কৰিবলৈ লোৱা লোকসকলৰ পৰা জনবসতি বৃদ্ধি হৈ পৰৱৰ্তী সময়ত গাঁওখনৰ নাম দুলীয়াগাঁও আৰু পিছলৈ মানুহে গাঁওৰ নাম অনুসৰিয়েই জানটোৰ নাম দুৰীয়াজানৰ পৰিৱৰ্তে দুলীয়াজান বুলিবলৈ লয়৷ পাছলৈ ইয়াৰ নামেৰেই কাষৰীয়া অঞ্চলটোৰ নামো দুলীয়াজান হ'ল৷

## তথ্য সংগ্ৰহ

শ্ৰেণী:অসমৰ নগৰ-মহানগৰ
শ্ৰেণী:ডিব্ৰুগড় জিলা
ভৌম ৰাজবংশ

**ভৌম ৰাজবংশ** প্ৰাগজ্যোতিষৰ প্ৰথম ৰাজবংশ আছিল। *[[ৰামায়ণ]]*, *[[মহাভাৰত]]*, *[[কালিকা পুৰাণ]]*, *[[যোগিনী তন্ত্ৰ]]* আৰু স্থানীয় কাহিনীত তেওঁলোকৰ উল্লেখ আছে। মহাভাৰতৰ যুদ্ধৰ কিছুকাল আগতেই দ্বাপৰ যুগত এই বংশৰ আৰম্ভণি হৈছিল। নৰকাসুৰৰ পুত্ৰ আৰু পাণ্ডুৰ বন্ধু ভগদত্তই কৌৰৱৰ হৈ যুদ্ধত অংশ লৈছিল। এই বংশ শোণিতপুৰৰ (মধ্য অসম) বাণ বংশৰ সমসাময়িক আছিল।

দানৱ ৰাজবংশৰ শেষ ৰজা ঘটকাসুৰক বধ কৰি বিদেহৰ নৰকে এই বংশ প্ৰতিষ্ঠা কৰিছিল। কালিকা পুৰাণত নৰকক ধৰিত্ৰী বা ভূমিদেৱীৰ পুত্ৰ বুলি কোৱা হৈছে। সেয়ে নৰকৰ বংশক ভৌম বংশ বুলিও জনা যায়।
## শাসকসকল

## টোকা

## তথ্যসূত্ৰ

* 

শ্ৰেণী:অসমৰ ইতিহাস
শ্ৰেণী:অসমৰ ৰাজবংশসমূহ
গুৰু নানক

**গুৰু নানক** (১৪৬৯ – ১৫৩৯) শিখ ধৰ্মৰ জনক তথা দহজন শিখ গুৰুৰ প্ৰথমজন। তেওঁৰ জন্মদিন গোটেই পৃথিৱীতে গুৰু নানক গুৰুপৰ্ব হিচাপে কাতি মাহৰ পূৰ্ণিমা তিথিত পালন কৰা হয়।

গুৰু নানকক বিশ্বৰ অন্যতম শ্ৰেষ্ঠ ধৰ্মগুৰু হিচাপে স্বীকৃতি দিয়া হয়। তেওঁ বহু ঠাই ভ্ৰমণ কৰি একেশ্বৰবাদৰ বাণী সমূহ জনসমাজত বিলাই দিছিল। এজন ঈশ্বৰ আৰু তেওঁ সকলো আদি আৰু অন্তৰ মূল, এই পৰম সত্যয়ে আছিল গুৰু নানকৰ শিকনী সমূহৰ মূল আধাৰ। তেওঁ সমতা, ভাতৃত্বসুলভ প্ৰেম, সামূহিক কল্যাণ আৰু পুণ্যৰ ওপৰত ভিত্তি কৰি একপ্ৰকাৰ বিশেষ পৱিত্ৰ, সামাজিক আৰু ৰাজনৈতিক মঞ্চ স্থাপন কৰিছিল।
নানাকে বহু দূৰ-দূৰণিৰ এছিয়া ভ্ৰমণ কৰি মানুহক *[[:en: Ik Onkar]]* () বাৰ্তা শিকাইছিল বুলি কোৱা হয়। , যিয়ে তেওঁৰ প্ৰতিটো সৃষ্টিতে বাস কৰে আৰু চিৰন্তন সত্য গঠন কৰে। এই ধাৰণাটোৰ সৈতে তেওঁ এক অনন্য :en:আধ্যাত্মিক, সামাজিক আৰু ৰাজনৈতিক স্থাপন কৰিব সমতা, ভ্ৰাতৃত্ববোধ, মঙ্গল, আৰু গুণৰ ওপৰত ভিত্তি কৰি মঞ্চ।
## জীৱনী

### জন্ম

১৪৬৯ চনৰ ১৫ এপ্ৰিলত দিল্লী চুলতানীৰ প্ৰদেশৰ লাহোৰ প্ৰদেশৰ ৰায় ভয় দী তালভাণ্ডী গাঁৱত (বৰ্তমান নংকনা চাহাব, পাঞ্জাব, পাকিস্তান) নানকৰ জন্ম হয়, যদিও এটা পৰম্পৰা অনুসৰি তেওঁৰ জন্ম ভাৰতীয় মাহত কাৰ্টিক বা নৱেম্বৰ, পাঞ্জাবীত কট্টক নামেৰে জনাজাত। তেওঁৰ জন্ম হৈছিল খাত্ৰী পাঞ্জাবী বংশৰ দৰে শিখ গুৰুৰ সকলো। বিশেষকৈ গুৰু নানক এজন বেদী খাত্ৰী আছিল।

নানকৰ কথাবোৰ শিখ ধৰ্মৰ পবিত্ৰ ধৰ্মগ্ৰন্থ গুৰু গ্ৰন্থ চাহাবত ৯৭৪টা কাব্যিক গীত বা *[[শব্দা]]*ৰ ৰূপত পঞ্জীয়ন কৰা হৈছে, য'ত কিছুমান প্ৰধানৰ সৈতে পঞ্জীয়ন কৰা হৈছে প্ৰাৰ্থনাবোৰ *[[জাপজী চাহাব]]* (; *জী* আৰু *চাহিব* প্ৰত্যয় সন্মানৰ ইংগিত দিয়া); *[[আছা দি ভাৰ]]* ('আশাৰ বেলাড'); আৰু *[[সিদ্ধ গোষ্টী|সিদ্ধ গোষ্ট]]* ('সিদ্ধৰ সৈতে আলোচনা')। শিখ ধৰ্মীয় বিশ্বাসৰ অংশ যে নানকৰ , দেৱত্ব আৰু ধৰ্মীয় কৰ্তৃত্বৰ আত্মা পৰৱৰ্তী নজন গুৰুৰ প্ৰতিজনৰ ওপৰত নামি আহিছিল যেতিয়া... গুৰুত্ব তেওঁলোকৰ ওপৰত অৰ্পণ কৰা হৈছিল।
গুৰু নানকৰ বাণী সমূহ ৯৭৪টা ঘোষাৰে সমৃদ্ধ গুৰু গ্ৰন্থ চাহিবত কেন্দ্ৰীভূত হৈ আছে। ই শিখ ধৰ্মৰ পৱিত্ৰতম গ্ৰন্থ। শিখ বিশ্বাস মতে গুৰু নানকৰ পৱিত্ৰতা, দৈৱিক শক্তি আৰু ধৰ্মীয় অধিকাৰ তেওঁৰ পিছত আন নজন শিখ গুৰুলৈ গুৰুৰ অধিকাৰ পোৱাৰ পিছত স্থানান্তৰ হয়।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ধৰ্ম প্ৰচাৰক
শ্ৰেণী:শিখ ধৰ্ম
জ্ঞান পূজাৰী

**জ্ঞান পূজাৰী** এজন অসমীয়া কবি তথা নাট্যকাৰ। ১৯৪৮ চনত তেওঁৰ জন্ম হৈছিল। ২০০২ চনত ৰাষ্ট্ৰীয় চলচ্চিত্ৰ বঁটাৰ স্বৰ্ণকমল লাভ কৰা চলচ্চিত্ৰ বিষয়ক গ্ৰন্থ "চলচ্চিত্ৰৰ ছাঁ-পোহৰ" তেওঁ প্ৰকাশ কৰিছিল। ২০১৬ চনত তেওঁ "মেঘমালাৰ ভ্ৰমণ" নামৰ কবিতা পুথিৰ বাবে সাহিত্য অকাডেমি বঁটা লাভ কৰে।

## জীৱনী
১৯৪৮ চনত শোণিতপুৰ জিলাৰ কলাবাৰীত জ্ঞান পূজাৰীৰ জন্ম হয়। তাৰ পিছত তেওঁ সুদীৰ্ঘ কাল কলাবাৰী উচ্চতৰ মাধ্যমিক বিদ্যালয়ত অসমীয়া বিষয় শিক্ষক হিচাপে চাকৰি কৰি ২০০৯ চনত অৱসৰ গ্ৰহণ কৰিছিল।
‘দুঃসাহসৰ সময়’, ‘পুৱা গধূলিৰ বেলি’, ‘কথা মালিকাৰ গন্ধ’, ‘বনৰীয়া ঘাঁহ’, ‘ক’লা ঘোঁৰাৰ ৰঙা জোন’ শীৰ্ষক বিশ্ববিখ্যাত কবি লৰকাৰ কবিতা পুথিৰ অনুবাদ কৰা জ্ঞান পূজাৰীয়ে প্ৰকাশ কৰা অপূৰ্ব শৰ্মাৰ গ্ৰন্থ ‘অসমীয়া চলচ্চিত্ৰৰ ছাঁ-পোহৰ’ৰ বাবে ২০০২ চনত চলচ্চিত্ৰ বিষয়ক শ্ৰেষ্ঠ গ্ৰন্থৰ শিতানত ৰাষ্ট্ৰীয় চলচ্চিত্ৰ বঁটাৰ স্বৰ্ণকমল পুৰস্কাৰ লাভ কৰিবলৈ সক্ষম হৈছিল। ইয়াৰ উপৰি নাট্য সাহিত্যতো যথেষ্ট দখল থকা প্ৰগতিশীল সত্তাৰ অধিকাৰী জ্ঞান পূজাৰীয়ে হবিব তনবিৰৰ যুগজয়ী নাটক ‘চৰণদাস চোৰ’ আৰু চাওলী মিত্ৰৰ আন এখন প্ৰখ্যাত নাটক ‘নাথৱতী অনাথৱৎ’ অসমীয়ালৈ অনুবাদ কৰাৰ পাছত বিভিন্ন মঞ্চত সফল মঞ্চায়ন হৈছিল।
জ্ঞান পূজাৰীয়ে ‘সাম্প্ৰতিক সাময়িকী’ নামৰ এসময়ৰ বহুল সমাদৃত আলোচনীখনত চাৰি বছৰ ধৰি সহযোগী সম্পাদক হিচাপেও কাম কৰিছিল।

২০১৩ চনত প্ৰকাশ পোৱা জ্ঞান পূজাৰীৰ ৩৮টা কবিতাৰ কাব্য সংকলন **মেঘমালাৰ ভ্ৰমণ**ৰ বাবে অসমীয়া ভাষাত ২০১৬ বৰ্ষৰ সাহিত্য অকাডেমি বঁটা লাভ কৰে।

## সাহিত্যিক অৱদান
### কবিতা
* দুঃসাহসৰ সময় (১৯৮৩)
* পুৱা গধূলিৰ বেলি (১৯৯২)
* কথা মালিকাৰ গন্ধ (১৯৯৭)
* বনৰীয়া ঘাঁহ (২০০৬)
* মেঘমালাৰ ভ্ৰমণ (২০১৩)
* পানি ৰঙৰ জল কুঁৱৰী (২০১৭)
* কেনে আছা সত্তৰ (২০২২)
* তাঁতশালৰ সপোন: জ্ঞান পূজাৰীৰ নিৰ্বাচিত কবিতা 

### প্ৰবন্ধ সংকলন
* মনিমুগ্ধৰ পুনৰ জনম আৰু অন্যান্য ৰচনা

### নাটক
*চন্দ্ৰ চোৰ (মূল: হাবিব তানবীৰৰ চৰণদাস চোৰ)
*চক্ৰবেহু (মূল: ৰতন থিয়ামৰ চক্ৰভিউ)
* নাথৱতী অনাথৱৎ (মূল: চাওলী মিত্ৰৰ নাথৱতী অনাথৱৎ)
*অকলশৰীয়া এজনী (মূল: দাৰিঅ' ফ'ৰ এ ৱমেন এলন)
*ক'লা ঘোঁৰাৰ ৰঙা জোন (ফেদ্ৰিক' জি লৰকাৰ ব্লাড ৱেডিং)

### প্ৰকাশক
* অপূৰ্ব শৰ্মাৰ 'অসমীয়া চলচ্চিত্ৰৰ ছাঁ-পোহৰ'

## বঁটা আৰু সন্মান
* অপূৰ্ব শৰ্মাৰ চলচ্চিত্ৰ বিষয়ক গ্ৰন্থ ***অসমীয়া চলচ্চিত্ৰৰ ছাঁ-পোহৰ***ৰ প্ৰকাশক হিচাপে **[[ৰাষ্ট্ৰীয় চলচ্চিত্ৰ বঁটা]]ৰ স্বৰ্ণকমল‌**, ২০০২
* **কল অৱ ব্ৰহ্মপুত্ৰ**, ২০০৩
* **ক্ৰান্তিকাল বঁটা**, ২০১৩
* **[[সাহিত্য অকাডেমি বঁটা]]**, ২০১৬

## তথ্য উৎস

## বাহ্যিক সংযোগ

শ্ৰেণী:অসমৰ ব্যক্তি
শ্ৰেণী:অসমীয়া কবি‎
শ্ৰেণী:অসমীয়া নাট্যকাৰ‎‎
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
দানৱ ৰাজবংশ

**দানৱ ৰাজবংশ**ই উত্তৰ-পূব ভাৰতৰ অসমত ৰাজনৈতিক শাসনৰ সূত্ৰপাত কৰিছিল। মহীৰংগ দানৱে এই বংশ প্ৰতিষ্ঠা কৰিছিল। তেওঁলোক কিৰাট মূলৰ লোক আছিল। কালিকা পুৰাণত এই শাসকসকলৰ উল্লেখ আছে কিন্তু একো পুৰাতাত্বিক প্ৰমাণ নাই। 

কিৰাট শাসকৰ শেষজন ঘটকাসুৰক নৰক ৰাজবংশৰ কিংবদন্তি ৰজা নৰকাসুৰে বধ কৰি নিজৰ শাসন আৰম্ভ কৰে।

## ৰজাসকল
* মহীৰংগ (মৈৰং)
* হটকাসুৰ
* শম্ভাসুৰ
* ৰত্নাসুৰ
* ঘটকাসুৰ

## টোকা

## তথ্যসূত্ৰ

* 

শ্ৰেণী:অসমৰ ৰাজবংশসমূহ
আন্তৰ্জাতিক ব্যাঘ্ৰ দিৱস

**আন্তৰ্জাতিক ব্যাঘ্ৰ দিৱস** বা **গোলকীয় বাঘ দিৱস** গোটেই বিশ্বতে বাঘৰ সংৰক্ষণৰ বাবে জনসচেতনা বৃদ্ধিৰ উদেশ্য প্ৰতি বছৰে ২৯ জুলাই তাৰিখে পালন কৰা হয়। ২০১০ চনৰ চেইণ্ট পিটাৰবাৰ্গত অনুষ্ঠিত ব্যাঘ্ৰ অভিবৰ্তনত এই দিৱসৰ আৰম্ভণি হয়। এই দিৱস পালনৰ মুখ্য উদ্দেশ্য হৈছে বাঘৰ প্ৰাকৃতিক আবাসৰ ৰক্ষা কৰা আৰু বাঘৰ সংৰক্ষণৰ বাবে সাধাৰণ মানুহৰ মাজত জনসচেতনা সৃষ্টি কৰি ইয়াৰ সম্পৰ্কে থকা ভুল ধাৰণা আৰু ভয় দূৰ কৰা।
প্ৰতি বছৰে বিভিন্ন কাৰ্যসূচীৰ যোগাৰ এই দিৱস পালন কৰা হয়। বাঘ ভাৰতৰ ৰাষ্ট্ৰীয় জন্তু হোৱাৰ বাবে এই দিৱসৰ মহত্ব বেছি। 
### ২০১৭
সপ্তম গোলকীয় বাঘ দিৱস গোটেই বিশ্বজুৰি বিভিন্ন প্ৰকাৰে পালন কৰা হয়। ভাৰত, বাংলাদেশ, নেপাল আদি বাঘৰ বেছি ঘনত্ব থকা দেশৰ লগতে ইংলেণ্ড আৰু আমেৰিকা যুক্তৰাষ্ট্ৰতো বিভিন্ন স্থানীয় কাৰ্যসূচীৰে এই দিৱস পালন কৰা হয়। কিছুমান জনপ্ৰিয় তাৰকায়ে তেওঁলোকৰ ছোচিয়েল মিডিয়াৰ নিজৰ প্ৰফাইল ফটো আঁতৰাই ইয়াত অংশগ্ৰহণ কৰে। বিশ্ব বন্যপ্ৰাণী পুঁজিয়ে (WWF) ইয়াৰ ৰেঞ্জাৰ সমূহত বিনিয়োগ কৰি "দুগুণ বাঘ" অভিযান চলাই আছে। কেইবাটাও কোম্পানীয়ে বিশ্ব বন্যপ্ৰাণী পুঁজিৰ লগত লগ লাগি জনসচেতনা বৃদ্ধিত সহায়তৰ হাত আগবঢ়াইছে।

অসমতো বিভিন্ন কাৰ্যসূচীৰে এই দিৱস পালন কৰা হৈছে। এই ক্ষেত্ৰত ব্যাঘ্ৰ প্ৰকল্পৰ অন্তৰ্গত মানাহ ৰাষ্ট্ৰীয় উদ্যান আৰু বেচৰকাৰী অনুস্থান অৰণ্যকৰ সহযোগত বিভিন্ন কাৰ্যসূচী পালন কৰা হৈছে।
### ২০০৮
ভাৰতৰ বিভিন্ন ৰাষ্ট্ৰীয় উদ্যান, ব্যাঘ্ৰ প্ৰকল্প আৰু অভয়াৰণ্য সমূহত আৰু তাৰ আশে-পাশে থকা অঞ্চলত সজাগতা সৃষ্টিৰ বাবে বিভিন্ন কাৰ্যসূচী হাতত লোৱা হৈছিল। ভাৰতত প্ৰতি চাৰি বছৰৰ অন্তৰে অন্তৰে বাঘৰ গণনা কৰা হয়। ২০০৬ চনত ১৪১১ টা বাঘৰ পৰা ২০১৪ চনত ২২২৬ টা বাঘলৈ বৃদ্ধি পাইছে।
## তথ্য উৎস
অৰণ্যক

**অৰণ্যক** বন্যপ্ৰাণী সম্পৰ্কীয় এখন বেচৰকাৰী প্ৰতিষ্ঠান। ইয়াৰ মুখ্য কাৰ্যালয় গুৱাহাটীত অৱস্থিত। ই  উত্তৰ পূৰ্বাঞ্চলৰ অন্যতম বিখ্যাত বন্যপ্ৰাণীৰ লগত জড়িত বেচৰকাৰী প্ৰতিষ্ঠান। এইখন ভাৰতৰ অন্যতম বৈজ্ঞানিক তথা ঔদ্যোগিক গৱেষণাৰ পৰিৱেশিক প্ৰতিষ্ঠান। সমগ্ৰ পূব হিমালয় অঞ্চলত ই প্ৰাকৃতি সংৰক্ষণ, প্ৰাকৃতিক সম্পদৰ ব্যৱস্থাপনা, জলবায়ু পৰিৱৰ্তন, প্ৰাকৃতিক দুৰ্যোগ ব্যৱস্থাপনা, সীমাৰেখিয় গোষ্ঠীৰ উন্নত জীৱন যাপনৰ বাবে গৱেষণা, শিক্ষা আৰু আইনী পৰামৰ্শৰে সেৱা আগবঢ়ায়।

অৰণ্যকে আন্তৰ্জাতিক পৰ্বত উন্নয়ন কেন্দ্ৰৰ লগত যুটীয়ভাৱে অসমৰ ধেমাজি আৰু লখিমপুৰ জিলাৰ গোষ্ঠীগত পাৰম্পৰিক পদ্ধতিৰে বানপানীৰ আগজাননী দিয়া তন্ত্ৰৰ সফলতাৰে ব্যৱহাৰ কৰাৰ বাবে ২০১৪ চনৰ ৰাষ্ট্ৰসংঘৰ লাইটহাউচ এক্টিভিটি বঁটা লাভ কৰিছিল।

তদুপৰি ইয়াৰ লগত জড়িত বিভিন্ন প্ৰকল্প আৰু সদস্য সমূহে বহুতো দেশীয় আৰু আন্তঃৰাষ্ট্ৰীয় বঁটা আৰু পুৰস্কাৰ লাভ কৰিছে।
২০১৭ চনত অৰণ্যকৰ সদস্য পূৰ্ণিমা দেৱী বৰ্মনে **গ্ৰীণ অস্কাৰ** বঁটা লাভ কৰিবলৈ সক্ষম হৈছে।

## তথ্য সংগ্ৰহ

শ্ৰেণী:অব্যৱসায়িক সংস্থা
শ্ৰেণী:প্ৰকৃতিপ্ৰেমী সংগঠন
শ্ৰেণী:অসমৰ সংগঠন
শ্বীৰ্ক

শ্ৰেণী:ইছলাম ধৰ্ম
শ্বীৰ্কঃ ( *širk*) শ্বীৰ্ক শব্দৰ অৰ্থ-অংশীদাৰিত্ব,অংশীবাদ,মিলোৱা, সমকক্ষ কৰা, সমান কৰা, শৰিক কৰা, ভগাভাগি কৰা। ইংৰাজীত Polytheism (একাধিক উপাস্যত বিশ্বাস), Associate,partner.

বিশ্বাসগতভাবে,আমলগতভাবে আল্লাহৰ সৈতে ইবাদতৰ ক্ষেত্ৰত অন্য কোনো ব্যক্তি বা বস্তুক আল্লাহৰ অংশীদাৰ/সমতুল্য বা সমান বনোৱাকে/কৰাকে শ্বীৰ্ক বোলে।

ৰব আৰু ইলাহ হিচাপে আল্লাহৰ সৈতে অন্য কাৰোবাক অংশীদাৰ  সাব্যস্ত কৰাৰ নামেই শ্বীৰ্ক। অধিকাংশ ক্ষেত্ৰত উলুহিয়াত তথা ইলাহ হিচাপে আল্লাহৰ সৈতে শ্বীৰ্ক কৰা হয়৷ যেনেকৈঃ আল্লাহৰ সৈতে অন্য কাৰোবাৰ ওচৰত দোয়া কৰা কিংবা বিভিন্ন প্ৰকাৰ ইবাদত যেনেকৈঃ যবেহ, মান্নাত, ভয়, কুৰবানী, আশা, মহব্বত,আনুগত্য,ভৰসা ইত্যাদি কোনো বস্তুয়েই গাইৰুল্লাহৰ উদ্দেশ্যৰে নিবেদন কৰা৷ আল্লাহক আহ্বানৰ নিচিনা অন্যক আহ্বান কৰা, আল্লাহক ভয় কৰাৰ নিচিনা অন্যকে ভয় কৰা, তেওঁৰ ওচৰত যি কামনা কৰা হয়, অন্যৰ ওচৰত সেয়া কামনা কৰা। তেওঁক ভালপোৱাৰ নিচিনা অন্যকো ভালপোৱা। 

শ্বীৰ্ক হ'ল তাওহিদৰ পৰিপন্থী এটা বিষয়। ইছলামত শ্বীৰ্ক হ'ল এটা অমাৰ্জনীয় অপৰাধ যদি মৃত্যু নিকটবৰ্তী হোৱাৰ পূৰ্বে আল্লাহৰ ওচৰত এই অপৰাধৰ বাবে ক্ষমা বিচৰা নহয়। ইছলামৰ নিৰ্ভৰযোগ্য তথ্য অনুসৰি, আল্লাহ তাআলাৰ ওচৰত ক্ষমা বিচাৰিলে মৃত্যুৰ পাছত নিজৰ বিচাৰ অনুসৰি ইবাদতকাৰী সকলৰ যিকোনো ভুল ক্ষমা কৰিব পাৰে, কিন্তু শ্বীৰ্কৰ অপৰাধী দুনিয়াত ক্ষমা নিবিচাৰিলে কেতিয়াও ক্ষমা নকৰিব। আল্লাহ তা'আলা শ্বীৰ্কৰ বিপৰীত তাওহিদৰ মূল বক্তব্য উপস্থাপন কৰিছে এনেকৈ-, 

## শ্বীৰ্কৰ প্ৰকাৰ

## লগতে চাওক
তাওহিদ

## তথ্য সংগ্ৰহ
ইমাম

শ্ৰেণী:ইছলাম ধৰ্ম
শ্ৰেণী:ইছলামিক উপাধি

**ইমাম** (, বহুবচনঃ ; ) ইছলাম ধৰ্মাৱলম্বী সকলে ব্যৱহাৰ কৰা এটা শব্দ, যাৰ দ্বাৰা সাধাৰণভাৱে মুছলিম সমাজৰ নেতৃস্থানীয় ব্যক্তিক বুজোৱা হয়। সৰ্বাধিক প্ৰচলিত অৰ্থে ইমাম হ'ল সেইজন ব্যক্তি যিজনে মছজিদ বা বাহিৰত জামায়াতত নামাজ পৰিচালনা কৰে। ইয়াৰ উপৰিও, ইছলামৰ বিষয়ে অগাধ পাণ্ডিত্যৰ অধিকাৰী ব্যক্তি বা উচ্চ পৰ্যায়ৰ আলিমক ইমাম হিচাপে সম্বোধন কৰা হয়।

## [[কোৰআন]]ত ব্যৱহাৰ
আৰবী শব্দ হিচাপে ইমাম শব্দটো কোৰআনৰ বিভিন্ন অৰ্থত ব্যৱহাৰ হৈছে। ছুৰা বাকাৰাৰ ১২৪ নম্বৰ আয়াতত ব্যৱহাৰ অনুযায়ী ইমামৰ অৰ্থ হ'ল- নেতা; ইমামৰ অৰ্থ কিতাব। 

## লগতে চাওক
*ছালাফি মতবাদ
*ছালাফ
*মোল্লা
*খলিফা
*খলিফাসকলৰ তালিকা
*ওলামা
*শ্বাইখ
*হাফিজ
*মৌলৱী
*হজৰত
*আল্লামা
*আহলে হাদিছ
*ওৱাহাবি মতবাদ

## তথ্য সূত্ৰ
ললিত কলা একাডেমী

**ললিত কলা একাডেমী** বা **ৰাষ্ট্ৰীয় কলা একাডেমী** ভাৰতৰ চাৰু কলা বিষয়ক ৰাষ্ট্ৰীয় একাডেমী। ভাৰতীয় কলাৰ বিকাশ আৰু প্ৰচাৰৰ উদ্দেশ্য ভাৰত চৰকাৰে ১৯৫৪ চনত এই একাডেমী প্ৰতিষ্ঠা কৰা হৈছিল। ইয়াক সম্পূৰ্ণ স্বায়ত্ব শাসনৰ মৰ্যদা দিয়া হৈছে। 

ললিত কলা একাডেমীয়ে বিভিন্ন জলপানি আৰু সদস্য পদ আগবঢ়ায়। ই দেশ বিদেশৰ বিভিন্ন স্থানত কলা বিষয়ক প্ৰদৰ্শনী আয়োজন কৰে। ই এখনি দ্বিভাষিক জাৰ্ণাল প্ৰকাশ কৰে। ললিত কলা একাডেমী ভাৰতীয় সাংস্কৃতিক মন্ত্ৰণালয়ৰ অন্তৰ্ভূক্ত। ইয়াৰ মুখ্য কাৰ্যালয় দিল্লীৰ ফিৰোজশ্বাহ মাৰ্গৰ ৰবীন্দ্ৰ ভৱনত অৱস্থিত।

## কাৰ্যসূচী
২০১৪ চনৰ ১৬ ছেপ্টেম্বৰ তাৰিখে ললিত কলা একাডেমীৰ ৬০তম প্ৰতিষ্ঠা দিৱস উপলক্ষে আয়োজিত "স্প্ৰিট।অফ দিল্লী" নামৰ এলানি কাৰ্যসূচী গ্ৰহণ কৰা হৈছিল। বহুতো কলাকাৰ, শিল্পী আৰু কবিয়ে ইয়াত নিজৰ কলা প্ৰদৰ্শন কৰিছিল।
## ৰাষ্ট্ৰীয় কলা বঁটা
ৰাষ্ট্ৰীয় কলা বঁটা ললিত কলা একাডেমীযে প্ৰদান কৰা সৰ্বোচ্চ বঁটা। ভাৰত তথা এছিয়া মহাদেশৰ বিখ্যাত কলাকাৰ আৰু শিল্পীক এই বঁটা প্ৰদান কৰা হয়। 

## কেন্দ্ৰ সমূহ
*ভুৱনেশ্বৰ
*চেন্নাই
*গাড়ী, দিল্লী
*কলকাতা
*লক্ষ্ণৌ
*চিমলা
*গুজৰাট
## তথ্য উৎস

শ্ৰেণী:ললিত কলা একাডেমী
সংগীত নাটক একাডেমী

**সংগীত নাটক একাডেমী** বা **ৰাষ্ট্ৰীয় সংগীত, নৃত্য আৰু নাটক একাডেমী** ভাৰত চৰকাৰৰ দ্বাৰা প্ৰতিষ্ঠিত ভাৰতীয় সংগীত, নাটক আৰু নৃত্যৰ বিকাশ আৰু প্ৰচাৰৰ উদ্দেশ্যে স্থাপন কৰা এখন চৰকাৰী সন্থা। ইয়াৰ মুখ্য কাৰ্যালয় দিল্লীৰ ফিৰোজশ্বাহ মাৰ্গৰ ৰবীন্দ্ৰ ভৱনত অৱস্থিত।
## ইতিহাস
১৯৫২ চনৰ ৩১ মে' তাৰিখে ভাৰতৰ শিক্ষা মন্ত্ৰণালয়ৰ সহযোগত সংগীত নাটক একাডেমী প্ৰতিষ্ঠা কৰা হয়। ইয়াৰ প্ৰথম নিৰ্দেশক আছিল ডঃ পি. ভি. ৰাজমান্নাৰ। ১৯৫৩ চনৰ ২৮ জানুৱাৰী তাৰিখে ভাৰতৰ ৰাষ্ট্ৰপতি ডঃ ৰাজেন্দ্ৰ প্ৰসাদে সংসদ ভৱনত আয়োজিত এক বিশেষ কাৰ্যসূচীৰ জৰিয়তে আনুষ্ঠানিক ভাৱে ইয়াক উদ্বোধন কৰে। একাডেমী খনে সংগীত নাটক একাডেমী ফেল'শ্বিপ আৰু বঁটা আগবঢ়ায়। 
## কাৰ্য
একাডেমী খনে দেশৰ পৰিবেশ্য কলা অৰ্থাৎ সংগীত, নৃত্য আৰু নাটকৰ শীৰ্ষ অনুষ্ঠান হিচাপে কাৰ্য কৰে। ভাৰতীয় পৰিবেশ্য কলাৰ বিকাশ আৰু প্ৰচাৰ ইয়াৰ অন্যতম প্ৰধান লক্ষ্য। ভাৰতীয় সংস্কৃতি আৰু ঐতিহ্যৰ স্বৰূপ পৰিবেশ্য কলাৰ মাধ্যমৰে প্ৰচাৰ কৰা হয়। ই দেশে বিদেশে নানা অনুষ্ঠান আৰু কাৰ্যসূচী আয়োজিত কৰে। লগতে চৰকাৰৰ লগত লগ লাগি পৰিবেশ্য কলাৰ উন্নতিৰ হকে কাম কৰে।

সংগীত নাটক একাডেমীয়ে প্ৰতিষ্ঠা কৰা কেইখন মান অনুষ্ঠান হ'ল,
*  মণিপুৰী নৃত্য একাডেমী, ইম্ফল
* সত্ৰীয়া নৃত্য কেন্দ্ৰ
* কথক নৃত্য কেন্দ্ৰ (ৰাষ্ট্ৰীয় কথক নৃত্য প্ৰতিষ্ঠান, নতুন দিল্লী)
* ৰবীন্দ্ৰ ৰংশাল কেন্দ্ৰ 
* কুটিয়াট্টম কেন্দ্ৰ, তিৰুঅনন্তপুৰম  
* ছাউ কেন্দ্ৰ, বাড়িপাৰা, জামছেদপূৰ
* উত্তৰ-পূব কেন্দ্ৰ

লগতে একাডেমী খনে
*নাটক, সংগীত আৰু নৃত্য পৰিবেশন আৰু শিক্ষণত আৰ্থিক সাহায্য প্ৰদান কৰে 
*পৰিবেশ্য কলাৰ গৱেষণা, তথ্য চিত্ৰ আৰু প্ৰকাশৰ বাবে পুঁজিৰ যোগান ধৰে
*সভা, সমিতি, আলোচনা চক্ৰৰ আয়োজন কৰে
*পৰিবেশ্য কলাৰ ইলেকট্ৰনিক মাধ্যমত সংৰক্ষণ কৰে
*চৰকাৰক বিভিন্ন দিহা পৰামৰ্শ আগবঢ়ায়
## তথ্য উৎস

শ্ৰেণী:ভাৰতৰ চৰকাৰী সংস্থা‎
শ্ৰেণী:সংগীত নাটক একাডেমী
বাণাসুৰ

**বাণ** (বা **বাণাসুৰ**) হিন্দু কিংবদন্তি মতে এজন সহস্ৰ বাহু থকা অসুৰ ৰজা আৰু বলিৰ পুত্ৰ। শোণিতপুৰ (বৰ্তমানৰ তেজপুৰ)ক ৰাজধানী কৰি বাণাসুৰে মধ্য অসমত ৰাজত্ব কৰিছিল বুলি বিশ্বাস কৰা হয়। পুৰাণিক কাহিনী অনুসৰি বাণাসুৰ এজন কিৰাট ৰজা আছিল। আনহাতে হিমাচলৰ লোককথা মতে তেওঁ শোণিতপুৰৰ (বৰ্তমানৰ হিমাচল প্ৰদেশৰ চাৰাহন) ৰজা আছিল।

## কিংবদন্তি
প্ৰতাপী অসুৰ ৰজা বাণাসুৰে এখন ডাঙৰ ৰাজ্য শাসন কৰিছিল। বিষ্ণুৰ কথা মতে বিশ্বকৰ্মাই প্ৰদান কৰা ৰাসলিংগক তেওঁ পূজা কৰিছিল। শিৱ‌ই *[[তাণ্ডৱ নৃত্য]]* কৰিলে ভক্ত বাণে তেওঁৰ সহস্ৰ বাহুৰে মৃদংগ বজাইছিল। বাণৰ ভক্তিত সন্তুষ্ট হৈ শিৱ‌ই তেওঁক বৰ দিয়ে আৰু বাণক ৰক্ষা কৰিব বুলি প্ৰতিশ্ৰুতি দিয়ে। সময়ৰ লগে লগে বাণ নিষ্ঠুৰ আৰু দাম্ভিক হৈ উঠে। বহুতো ডেকাই কন্যাৰ পাণি গ্ৰহণ কৰিবলৈ বিচৰাত তেওঁ জীয়ৰী ঊষাক অগ্নিগড়ৰ দুৰ্গত বন্দী কৰি ৰাখে। এদিন ঊষাই সপোনৰ এজন পুৰুষক দেখা পাই প্ৰেমত পৰে। ঊষাৰ সখী আছিল বাণ ৰজাৰ মন্ত্ৰী কুম্ভাণ্ডৰ জী চিত্ৰলেখা। প্ৰতিভাবান চিত্ৰকৰ চিত্ৰলেখাই বহু ছবি আঁকি দেখুৱাই সপোনৰ পুৰুষজন শ্ৰীকৃষ্ণৰ নাতি অনিৰুদ্ধ বুলি চিনাক্ত কৰে। মায়াজালেৰে চিত্ৰলেখাই অনিৰুদ্ধক অপহৰণ কৰি ঊষাৰ ওচৰলৈ লৈ আহে। এই কথা গম পাই বাণে অনিৰুদ্ধক বন্দী কৰি থয়। কৃষ্ণ‌ই অনিৰুদ্ধক মোকোলাবলৈ আহোঁতে বাণাসুৰৰ ৰক্ষক শিৱৰ লগত তেওঁৰ প্ৰচণ্ড যুঁজ হয়। এই যুদ্ধক *[[হৰি-হৰ যুদ্ধ]]* বোলে। যুদ্ধত তেজৰ নৈ বৈ যোৱা বাবে ঠাইডোখৰ পাছলৈ তেজপুৰ বা শোণিতপুৰ বুলি জনাজাত হয়। ব্ৰহ্মাৰ হস্তক্ষেপত কৃষ্ণ আৰু শিৱ‌ই যুঁজ বন্ধ কৰিবলৈ সৈমান হয়। ইয়াৰ পাছত কৃষ্ণই বাণাসুৰৰ দুখন হাতৰ বাহিৰে সকলোবোৰ কাটি পেলায়। বাণাসুৰে কৃষ্ণক ক্ষমা খোজে আৰু ঊষাক অনিৰুদ্ধলৈ বিয়া দিয়ে।

## বংশ-পৰিয়াল

বাণাসুৰৰ বংশ এনে ধৰণৰ:

* ব্ৰহ্মাৰ পুত্ৰ মৰিচী
* মৰিচীৰ পুত্ৰ কাশ্যপ,
* কাশ্যপৰ পুত্ৰ হিৰণ্যকশিপু আৰু হিৰণ্যাক্ষ
* হিৰণ্যকশিপুৰ পুত্ৰ প্ৰহ্লাদ
* প্ৰহ্লাদৰ পুত্ৰ বিৰোচন
* বিৰোচনৰ পুত্ৰ বলি
* বলিৰ পুত্ৰ বাণাসুৰ
* বাণাসুৰৰ পত্নী আছিল কন্দলা।

## মিডিয়া আৰু সাহিত্য
ভাৰতীয় মহাকাব্য মহাভাৰত আৰু ভাগৱত পুৰাণত বাণাসুৰৰ কাহিনী বৰ্ণোৱা হৈছে। শক্তি দেৱীয়ে বিয়াৰ বাবে তেওঁক প্ৰত্যাখ্যান কৰাৰ কাহিনী তামিল সংগম সাহিত্যকৰ্ম *[[:en:Manimekalai|মণিমেকলৈ]]* আৰু *পুৰাণানুৰু*; ভট্টৱতাৰৰ *বাণাসুৰ কথা*ত বৰ্ণিত হৈছে। ওড়িয়া ভাষাত শিশু শংকৰ দাসে ১৫ শ শতিকাত ৰচনা কৰা মহাকাব্যিক কবিতা *ঊষাভিলাষ*তো বাণৰ কাহিনী কোৱা হৈছে।

ৰূপকোঁৱৰ জ্যোতিপ্ৰসাদ আগৰৱালাই ১৪ বছৰ বয়সতে "শোণিত কুঁৱৰী" নাটক ৰচনা কৰিছিল।

১৯৬১ চনত ৰাজাৰাজেশ্বৰী ফিল্ম্‌ছৰ বেনাৰত কাডাৰু নাগাভূষণমে "ঊষা পৰিণয়ম" নামৰ এখন তেলেগু বোলছবি নিৰ্মাণ কৰিছিল। প্ৰখ্যাত তেলেগু অভিনেতা এছ ভি ৰংগা ৰাৱে বাণাসুৰৰ চৰিত্ৰ ৰূপায়ণ কৰিছিল।

লাইফ অ'কে টেলিভিজন চিৰিজ "দেৱ'ন কা দেৱ...মহাদেৱ"ত বাণাসুৰৰ চৰিত্ৰ পঞ্জৱী অভিনেতা বিক্ৰমজিত বিৰ্কে ৰূপায়ণ কৰিছিল।

Far Cry 4 নামৰ ভিডিঅ' গেইমতো বাণাসুৰৰ চৰিত্ৰ আছে।

## তথ্যসূত্ৰ

## গ্ৰন্থপঞ্জী
**Dictionary of Hindu Lore and Legend* () by Anna Dhallapiccola
* Acharya Chandra Shekhar Shastri: Puranon ki Anmol Kahanian, 2006 

শ্ৰেণী:অসুৰ
শ্ৰেণী:হিন্দু কিংবদন্তি
শ্ৰেণী:ভাগৱত পুৰাণৰ চৰিত্ৰ
মহাবীৰ

**মহাবীৰ** () বা **বৰ্ধমান** হৈছে জৈন ধৰ্মৰ ২৪তম তথা শেষৰ জন তীৰ্থকৰ। জৈন পৰম্পৰা মতে মহাবীৰ খ্ৰীষ্টপূৰ্ব ষষ্ঠ শতিকাত বিহাৰৰ এক ৰাজ পৰিয়ালত জন্ম হৈছিল বুলি বিশ্বাস কৰা হয়। ৩০ বছৰ বয়সত তেওঁ পৰম জ্ঞানৰ সন্ধানত সংসাৰৰ মোহ মায়া ত্যাগ কৰি ঘৰ এৰি গুচি যায়। প্ৰায় চাৰে বাৰ বছৰ তেওঁ পৰম জ্ঞানৰ সন্ধানত কঠোৰ তপ আৰু ব্ৰহ্মচাৰ্য পালন কৰে। তাৰ পিছত তেওঁ পৰম সত্যৰ সন্ধান পাই এজন ৰিপুঞ্জয় তথা জিন স্বৰূপে স্বীকৃতি পায়। তেওঁ প্ৰায় ৩০ বছৰ সাধনাৰ পৰা প্ৰাপ্ত জ্ঞান লোক সমাজত বিতৰণ কৰি খ্ৰীষ্টপূৰ্ব ষষ্ঠ শতিকাত নশ্বৰ দেহ ত্যাগ কৰে। জৈন পৰম্পৰাৰ বাহিৰে কিছুমান পণ্ডিত যেনে কাৰ্ল পটাৰে বিশ্বাস কৰে যে মহাবীৰৰ জীৱনী সম্বন্ধীয় তথ্য সমূহ সম্পূৰ্ণ বিশ্বাসযোগ্য নহয় আৰু তেওঁ খ্ৰীষ্টপূৰ্ব পঞ্চম শতিকাৰ গৌতম বুদ্ধৰ সমসাময়িক আছিল। মহাবীৰ ৭২ বছৰ বয়সত নশ্বৰ দেহ ত্যাগ কৰে আৰু তাৰপিছত তেওঁক সমাধিস্থ কৰা হয়।

পৰম সত্য বা কেৱল জ্ঞান লাভ কৰাৰ পিছত মহাবীৰে সত্য আৰু অহিংসাৰ বাণী বিলাইছিল। তেওঁ তেওঁৰ শিষ্যসকলক অহিংসা, সত্য, চুৰ নকৰা, ব্ৰহ্মচাৰ্য আৰু মায়া মোহৰ দ্বাৰা আবৃত নহৈ আত্মিক সংশোধন আৰু সঠিক জীৱন যাপনৰ শিক্ষা দিছিল। তেওঁ অনেক বেদান্ত অৰ্থাৎ বহুমুখী বাস্তৱৰ নীতি সমূহ উপস্থাপন কৰিছিল। তেওঁৰ শিকনী সমূহ তেওঁৰ প্ৰিয় শিষ্য গৌতম স্বামীয়ে সংৰক্ষিত কৰে আৰু ইয়াকে জৈন আগম বোলে। প্ৰথমে ইয়াৰ বাণীসমূহ জৈন সন্ন্যাসীৰ মুখে মুখে প্ৰচলিত হৈছিল। পিছলৈ খ্ৰীষ্টীয় প্ৰথম শতিকাত ই লিপিবদ্ধ হয় যদিয় বহু বাণী সময়ৰ লগে লগে লোপ পাইছিল। বৰ্তমান উপলব্ধ জৈন আগম জৈন ধৰ্মৰ মূল কৃৰ্তিস্তম্ভ।

পাৰম্পৰিক জৈন ধৰ্মৰ মতে, মহাবীৰক দিগম্বৰ ৰূপত পূজা কৰা হয়। তেওঁৰ উচ্চতা ১০.৫ ফুট আছিল। তেওঁৰ হাত আঁঠুলৈ প্ৰসাৰিত আৰু বুকুত শ্ৰীবৎস থাকে। কৰ্ণ মণ্ডল ওলমি পৰা ধৰণৰ। সিংহ আৰু শাল গছ তেওঁৰ ধৰ্মীয় প্ৰতীক। সোণালী বৰ্ণৰ শৰীৰৰ মহাবীৰ সদায় তপস্যা ৰত অৱস্থাত কল্পনা কৰা হয়।

তেওঁৰ জন্মদিন গোটেই পৃথিৱীৰ জৈন ধৰ্মালম্বী সকলে মহাবীৰ জয়ন্তী হিচাপে পালন কৰে।

## তথ্য উৎস

শ্ৰেণী:ধৰ্ম প্ৰচাৰক
শ্ৰেণী:জৈন ধৰ্ম
পাথৰিঘাট

**পাথৰিঘাট** (পূৰ্বতে **পথৰুঘাট**), অসমৰ দৰং জিলাৰ অন্তৰ্গত এখন ৰাজহ চক্ৰ। এই ঠাই মঙ্গলদৈ চহৰৰ পৰা প্ৰায় ১৬ কিলোমিটাৰ পশ্চিমত অৱস্থিত। ১৮৯৪ চনত হোৱা ওতিহাসিক কৃষক বিদ্ৰোহ "পথৰুঘাটৰ ৰণ"ৰ বাবে এই ঠাই বিখ্যাত। ১৮৯৪ চনৰ ২৮ জানুৱাৰীত বৰ্ধিত কৰৰ বিৰুদ্ধে প্ৰতিবাদ কৰা প্ৰায় ১৪০ জন কৃষক পুলিচৰ নিৰ্বিচাৰ গুলীত নিহত হৈছিল। বহু লোক আহতও হৈছিল। সেইবাবে পাথৰিঘাটক অসমৰ জালিয়নৱালাবাগ বুলি আখ্যা দিয়া হয়। ২০০০ চনৰ পৰা প্ৰতিবছৰে ২৯ জানুৱাৰীত সেনাবাহিনীয়ে এই স্থানত সন্মান প্ৰদৰ্শন কৰি আহিছে আৰু ১৪০ জন মৃতকৰ স্মৃতিত শ্বহীদ স্তম্ভ স্থাপন কৰিছে।

## তথ্যসূত্ৰ

শ্ৰেণী:অসমৰ গাঁও
শ্ৰেণী:অসমৰ ইতিহাস
দন্দুৱা দ্ৰোহ

**দন্দুৱা দ্ৰোহ** () ১৮শ শতিকাৰ শেষৰফালে আহোম ৰাজ্যৰ বৰফুকনে চোৱা-চিতা কৰা অঞ্চল কামৰূপত হোৱা এক বিদ্ৰোহ। স্বৰ্গদেউ কমলেশ্বৰ সিংহৰ দিনত হৰদত্ত আৰু বীৰদত্ত নামৰ দুজন ভাই-ককাইয়ে এই বিদ্ৰোহৰ গুৰি ধৰিছিল। কোচবিহাৰ আৰু বিজনীৰ ৰজাৰ গোপন সহযোগত তেওঁলোকে কছাৰী, পঞ্জাবী আৰু হিন্দুস্তানী শৰনাৰ্থীৰ এটা দল গঠন কৰে আৰু নিজকে স্বাধীন ঘোষণা কৰি প্ৰায় গোটেই উত্তৰ গুৱাহাটী অধিকাৰ কৰে।

উজনি অসমত বুঢ়াগোহাঁই ব্যস্ত থকা বাবে বৰফুকনে তেওঁৰ পৰা সহায় নাপালে। তেওঁৰ হিন্দুস্তানী সৈন্যৰ এটা দল আৰু লগতে স্থানীয় বেলতলা আৰু ডিমৰুৱা ৰজাৰ কিছু সৈন্যৰ লগত ব্ৰহ্মপুত্ৰ পাৰ কৰি বিদ্ৰোহীসকল আক্ৰমণ কৰে। হৰদত্ত আৰু বীৰদত্ত পলাবলৈ সক্ষম হ'লেও পাছত তেওঁলোক ধৰা পৰে আৰু মৃত্যুদণ্ড বিহা হয়। বৰফুকনক ইয়াৰ বঁটাস্বৰূপে *প্ৰতাপ বল্লভ* উপাধি প্ৰদান কৰা হৈছিল।

## তথ্য সংগ্ৰহ

শ্ৰেণী:আহোম ৰাজ্য
শ্ৰেণী:ভাৰতৰ বিদ্ৰোহ
আকাংক্ষা অসম

**আকাংক্ষা অসম** শিশুৰ অধিকাৰৰ ক্ষেত্ৰত অৱদান আগবঢ়োৱা স্বেচ্ছাসেৱী প্ৰতিষ্ঠান। ২০১৬ চনত পোন প্ৰথমে গুৱাহাটীৰ মিৰ্জাত কেইজনমান যুৱক-যুৱতীয়ে শিশুৰ অধিকাৰৰ বাবে কাম কৰিবলৈ স্থাপন কৰিছিল।
শিশুসকলৰ লগত সংঘটিত বিভিন্ন শাৰীৰিক আৰু মানসিক নিৰ্যাতনৰ বিৰুদ্ধে প্ৰতিষ্ঠানটোৱে কাম কৰি আহিছে । শিশু শ্ৰমিক, শিশুৰ স্বাস্থ্য, আৰু শিশুৰ শিক্ষা এই প্ৰতিষ্ঠানটোৰ প্ৰথম উদ্দেশ্য। 

বৰ্তমান সময়ত শিশু উত্পীড়ন শিশুসকলৰ অধিকাৰ খৰ্ব কৰাৰ আন এক ব্যাধি৷ বিশেষকৈ শিশুসকল শাৰীৰিক, মানসিক, যৌন উৎপীড়ন, অৱহেলা, শোষণ আদিৰ সন্মুখীন হ’ব লগা হয়। 
এই শিশুসকলৰ প্ৰাথমিক শিক্ষা,  সুস্বাস্থ্য আৰু আন শিশুসকলৰ সমঅধিকাৰৰ হকে আকাংক্ষা অসমে কাম কৰি আছে।

## তথ্য উৎস

## বাহ্যিক সংযোগ
*

শ্ৰেণী:অব্যৱসায়িক সংস্থা
সুকীয়া

**সুকীয়া** হৈছে এলজিবিটি (LGBT) অৰ্থাৎ সমকামী নাৰী, সমকামী পুৰুষ, উভকামী আৰু ৰূপান্তৰকামী ব্যক্তিসকলৰ অধিকাৰৰ বাবে কাম কৰা বেচৰকাৰী প্ৰতিষ্ঠান। ইয়াৰ মুখ্য কাৰ্যালয় অসমৰ গুৱাহাটীত অৱস্থিত। ই অসম তথা সমগ্ৰ উত্তৰপূৰ্বাঞ্চলৰ একমাত্ৰ তথা প্ৰথম এনে ধৰণৰ প্ৰতিষ্ঠান।

## ইতিহাস
২০১৩ চনৰ ১১ ডিচেম্বৰ তাৰিখে ভাৰতৰ উচ্চতম ন্যায়ালয়ে ভাৰতীয় দণ্ডবিধি আইনৰ ৩৭৭ ধাৰা পুনৰ বৈধ বুলি ঘোষণা কৰিছিল। এই আইন খনে সমকামৰ ঘটনাক অবৈধ আৰু আইন মতে দণ্ডনীয় অপৰাধ বুলি স্বীকৃতি দিয়ে। সেয়ে এই আইনৰ বিৰোধিতা কৰি গোটেই বিশ্বতে প্ৰতিবাদ কৰা হৈছিল। ১৫ ডিচেম্বৰত গোটেই বিশ্বৰ বিভিন্ন চহৰত এক গোলকীয় অভিবৰ্তনৰ আয়োজন কৰা হৈছিল। সেই সময়তে গুৱাহাটীৰ মানুহে, সাধাৰণতে যুৱক-যুৱতীয়ে এই অভিবৰ্তনত আগ ভাগ লৈছিল। গুৱাহাটীত এলজিবিটিৰ অধিকাৰৰ বাবে আয়োজিত ইয়ে আছিল প্ৰতিবাদ।সেই ব্যক্তিসমূহে তাৰপিছত ২০১৪ চনৰ ৯ ফেব্ৰুৱাৰী তাৰিখে গুৱাহাটীত উত্তৰপূৰ্বাঞ্চত পোন প্ৰথম বাৰৰ বাবে এলজিবিটিৰ গৌৰৱ যাত্ৰা আয়োজন কৰিছিল। সফলতাৰে এই গৌৰৱ যাত্ৰা আয়োজন কৰাৰ পিছত এলজিবিটিৰ অধিকাৰৰ বাবে সক্ৰিয় ভাবে কাম কৰিবলৈ তেওঁলোকে "সুকীয়া"ৰ জন্ম দিয়ে।

## কাৰ্যসমূহ
গঠনহোৱাৰ কিছুদিন পিছতেই সুকীয়ায়ে ২০১৪ চনৰ ৮ৰ পৰা ১০ আগষ্টলৈ এলজিবিটি চলচ্চিত্ৰ মহোৎসৱৰ আয়োজন কৰিছিল। প্ৰথমে ই কলকাতাৰ এলজিবিটি চলচ্চিত্ৰ মহোৎসৱৰ ভ্ৰাম্যমাণ ৰূপ আছিল। ইয়াত ১০ খন বোলছবি আৰু দুখন চুটি ছবি প্ৰদৰ্শিত হৈছিল।

ইয়াৰ লগতে সুকীয়ায়ে বিভিন্ন বিদ্যালয়, মহাবিদ্যালয়তো জনসচেতনতা মূলক ছবি প্ৰদৰ্শিত কৰে। পিছলৈ সুকীয়াৰ প্ৰতিনিধিত্বকাৰী দল এটা ছুইডেনত অনুষ্ঠিত এক ৰামধেনু নেতৃত্ব প্ৰকল্পত অংশগ্ৰহণ কৰিবলৈ সুবিধা পায়। এলজিবিটি সম্পৰ্কীয় এই প্ৰকল্প ছুইডেন আৰু আমেৰিকা যুক্তৰাষ্ট্ৰৰ যুটীয়া সহযোগত অনুষ্ঠিত হৈছিল।

সুকীয়ায়ে ১৫ ফেব্ৰুৱাৰী, ২০১৫ তাৰিখে উত্তৰ পূব গৌৰৱ যাত্ৰা অনুষ্ঠিত কৰিছিল। ইয়াত উত্তৰ পূব ভাৰতৰ ৮ খন ৰাজ্যৰ প্ৰতিনিধি সকলে অংশগ্ৰহণ কৰিছিল।

২০১৫ চনৰ জুলাই মাহৰ পৰা সুকীয়ায়ে "ফৰবিডেন-এক সুকীয়া দৃষ্টান্ত" ("The Forbidden: ek xukia dristanto") নামেৰে প্ৰথম এলজিবিটি সম্পৰ্কীয় বহুভাষিক আলোচনী প্ৰকাশ কৰে। বৰ্তমানলৈকে ইয়াৰ তিনিটা সংখ্যা প্ৰকাশ হৈছে।

## তথ্য উৎস

## বাহ্যিক সংযোগ
*

শ্ৰেণী:অব্যৱসায়িক সংস্থা
শ্ৰেণী:এলজিবিটি
কৃষ্ণগুৰু আধ্যাত্মিক বিশ্ববিদ্যালয়

**কৃষ্ণগুৰু আধ্যাত্মিক বিশ্ববিদ্যালয়** ) অসমৰ বৰপেটা জিলাৰ সৰ্থেবাৰীৰ ন-সত্ৰত অৱস্থিত এখন ব্যক্তিগত খণ্ডৰ বিশ্ববিদ্যালয়। অসম চৰকাৰে ২০১৭ চনৰ ৯ মাৰ্চ তাৰিখে গৃহীত কৰা *কৃষ্ণগুৰু আধ্যাত্মিক বিশ্ববিদ্যালয় আইন, ২০১৭*ৰ আধাৰত স্থাপন কৰা বিশ্ববিদ্যালয়খন অসমৰ ষষ্ঠখন ব্যক্তিগত খণ্ডৰ বিশ্ববিদ্যালয়। বৰপেটা জিলাৰ ন সত্ৰত কৃষ্ণগুৰু ফাউণ্ডেচনে ইয়াৰ প্ৰতিষ্ঠা কৰা বিশ্ববিদ্যালয়খনৰ আধাৰশিলা কৃষ্ণগুৰু সেৱাশ্ৰমৰ গুৰু অৰুণ চন্দ্ৰ গোস্বামী প্ৰভুৱে স্থাপন কৰিছিল। কৃষ্ণগুৰু আধ্যাত্মিক বিশ্ববিদ্যালয়ৰ আচাৰ্য কৃষ্ণগুৰু সেৱাশ্ৰমৰ গুৰু গুৰুকৃষ্ণ প্ৰেমানন্দ প্ৰভু আৰু বৰ্তমানৰ উপাচাৰ্য ড° দীনেশ বৈশ্য। বিশ্ববিদ্যালয়খনৰ প্ৰতিষ্ঠাকালৰ উপাচাৰ্য আছিল ড° তৰুণচন্দ্ৰ বৰা।

## ইতিহাস
২০১৭ চনৰ ৩ আগষ্ট তাৰিখে অসমৰ তদানীন্তন মুখ্যমন্ত্ৰী সৰ্বানন্দ সোণোৱালে কৃষ্ণগুৰু আধ্যাত্মিক বিশ্ববিদ্যালয় আনুষ্ঠানিক ভাৱে উদ্বোধন কৰে। কৃষ্ণগুৰু আধ্যাত্মিক বিশ্ববিদ্যালয়ৰ উদ্বোধনী অনুষ্ঠানত বৰ্তমানৰ মুখ্য মন্ত্ৰী ড° হিমন্ত বিশ্ব শৰ্মাও উপস্থিত আছিল। পূৰ্বতে কৃষ্ণগুৰু মহাবিদ্যালয়ৰ অন্তৰ্গত কলা আৰু বাণিজ্য, কৃষ্ণগুৰু বিজ্ঞান আৰু প্ৰযুক্তি মহাবিদ্যালয়ৰ অন্তৰ্গত বিজ্ঞান শাখাৰ স্নাতক মহলা গুৱাহাটী বিশ্ববিদ্যালয়ৰ অধীনত আছিল। বৰ্তমানে এই বিশ্ববিদ্যালয়ৰ অধীনত চলি আছে।

## শিক্ষা
অসমীয়া বিভাগ আৰু ৰাজনীতি বিজ্ঞান বিভাগৰ স্নাতকোত্তৰ পাঠ্যক্ৰমৰে আৰম্ভ হোৱা বিশ্ববিদ্যালয়খনত স্নাতকোত্তৰ শাখাত অসমীয়া, ৰাজনীতি বিজ্ঞান, দৰ্শন আৰু শিক্ষা বিভাগৰ উপৰি জি. এন. এম. আৰু বি. এছ. চি. নাৰ্ছিং পাঠ্যক্ৰম আৰম্ভ হৈছে। ফিজিঅ'থেৰাপি, দক্ষতা বিকাশ আদি পাঠ্যক্ৰমৰ উপৰি অসমীয়া আৰু ৰাজনীতি বিজ্ঞান বিভাগত পিএইচডি পাঠ্যক্ৰমো আৰম্ভ কৰা হৈছে। 
### বিভাগ
*অসমীয়া বিভাগ
*ৰাজনীতি বিজ্ঞান বিভাগ
*ইংৰাজী বিভাগ
*শিক্ষা বিভাগ
*যুক্তি আৰু দৰ্শন বিভাগ
*সমাজশাস্ত্ৰ বিভাগ
*অৰ্থনীতি বিভাগ
*হিচাপবিদ্যা বিভাগ
*ব্যৱস্থাপনা বিভাগ
*বিত্ত বিভাগ
*বিপণন বিভাগ
*গণিত বিভাগ
*ৰসায়ন বিজ্ঞান বিভাগ
*পদাৰ্থ বিজ্ঞান বিভাগ
*উদ্ভিদবিজ্ঞান বিভাগ
*প্ৰাণীবিজ্ঞান বিভাগ

## উল্লেখযোগ্য ব্যক্তি
* দীনেশ বৈশ্য, বিশিষ্ট শিক্ষাবিদ-চিন্তাবিদ,সাহিত্যিক তথা বিশ্ববিদ্যালয়খনৰ উপাচাৰ্য।
* মাধুৰ্যমণ্ডিত বৰুৱা, বিশিষ্ট লেখক-গৱেষক, চিন্তাবিদ তথা কৃষ্ণগুৰু আধ্যাত্মিক বিশ্ববিদ্যালয়ৰ গৱেষণা-সঞ্চালক আৰু অসমীয়া বিভাগৰ মুৰব্বী অধ্যাপক

## তথ্য উৎস

## বাহ্যিক সংযোগ
* কৃষ্ণগুৰু ফাউণ্ডেচনৰ ৱেবচাইট 

শ্ৰেণী:অসমৰ বিশ্ববিদ্যালয়সমূহ
শ্ৰেণী:বজালী জিলা
ধৰ্মীয় সাম্যবাদ

**ধৰ্মীয় সাম্যবাদ** সাম্যবাদৰ এনে এক ৰূপ যিয়ে ধৰ্মীয় নীতিসমূহক মানি চলে।  পণ্ডিতসকলে অনেক ধৰ্মীয় আন্দোলনক এই শ্ৰেণীত ৰাখিছে যিয়ে সম্পদৰ ৰাজহুৱা মালিকানা সমৰ্থন কৰিছিল। 

## সংজ্ঞা
টিঃ এমঃ ব্ৰাউণিঙৰ মতে "ধৰ্মীয় সাম্যবাদ" সাম্যবাদৰ এনে এক ৰূপ যি ধৰ্মৰ নিজৰ নীতিসমূহৰপৰা পোণপটীয়াভাৱে উদ্ভৱ হোৱা। হেন্স জেঃ হিলাৰ্ব্ৰেণ্ডে ধৰ্মীয় সাম্যবাদৰ সম্বন্ধ সম্পদৰ ৰাজহুৱা মালিকানাৰ লগত বুলি কৈছিল।  ব্ৰাউনিং আৰু হিলাৰ্ব্ৰেণ্ডে ধৰ্মীয় সাম্যবাদ আৰু "ৰাজনৈতিক" আৰু "অৰ্থনৈতিক" সমাজবাদৰ পৰা পৃথক আখ্যা দিছিলে।  তদুপৰি হিলাৰ্ব্ৰেণ্ডে ধৰ্মীয় সাম্যবাদ মাৰ্ক্সবাদতকে পৃথক বুলি কৈছে এই দাবীৰে যে মাৰ্ক্সবাদে ধৰ্মক বাদ দিয়া বিচাৰে।  ডনাল্ড ড্ৰিউ এগ্বাৰ্ট আৰু ষ্ট' পাৰ্চন্সৰ মতে ধৰ্মীয় সাম্যবাদ ধৰ্মনিৰপেক্ষ সাম্যবাদতকৈ পুৰণি।  পিচে কোনো কোনো গৱেষকৰ মতে সাম্যবাদত সদায় ধৰ্মীয় মতাদৰ্শ আছিলেই।

## তথ্য সংগ্ৰহ

শ্ৰেণী:ৰাজনৈতিক মতাদৰ্শ
শ্ৰেণী:সাম্যবাদ
ভেংকাইয়া নাইডু

**মুপ্পাভাৰাপু ভেংকাইয়া নাইডু** (; জন্ম: ১ জুলাই ১৯৪৯) ভাৰতৰ ১৩তম উপৰাষ্ট্ৰপতি। তেওঁ মোদী কেবিনেটত আবাস আৰু চহৰীয়া দৰিদ্ৰতা উন্নয়ন মন্ত্ৰী, নগৰীয় উন্নয়ন মন্ত্ৰী আৰু তথ্য আৰু সম্প্ৰচাৰণ মন্ত্ৰী হিচাপে সেৱা আগবঢ়াইছিল। ২০০২ চনৰ পৰা ২০০৪ চনলৈ তেওঁ ভাৰতীয় জনতা পাৰ্টিৰ অধ্যক্ষ হিচাপে কাৰ্যকাল আগবঢ়াইছিল। তাৰ আগতে তেওঁ অটল বিহাৰী বাজপায়ীৰ কেবিনেটত গ্ৰামোন্নয়ন মন্ত্ৰী আছিল।
২০১৭ চনৰ উপৰাষ্ট্ৰপতি নিৰ্বাচনত তেওঁ ৰাষ্ট্ৰীয় গণতান্ত্ৰিক মৰ্চাৰ সমৰ্থিত প্ৰাৰ্থী আছিল। তেওঁ তেওঁৰ নিকতম প্ৰতিদ্বন্দ্বী ইউনাইটেড পিপলছ ফ্ৰণ্টৰ গোপালকৃষ্ণ গান্ধীক পৰাজিত কৰি ভাৰতৰ ১৩ তম উপৰাষ্ট্ৰপতি হিচাপে নিৰ্বাচিত হয়।
২০১৭ চনৰ ১১ আগষ্ট তাৰিখে ভাৰতৰ ৰাষ্ট্ৰপতি ৰাম নাথ কোৱিন্দে তেওঁক উপৰাষ্ট্ৰপতি ৰূপে শপত গ্ৰহণ কৰোৱায়। ২০২৪ চনত ভাৰত চৰকাৰে তেওঁক দ্বিতীয় সৰ্বোচ্চ অসামৰিক বঁটা পদ্ম বিভূষণেৰে সন্মানিত কৰে। 

## শৈশৱ জীৱন
১৯৪৯ চনৰ ১ জুলাইত অন্ধ্ৰ প্ৰদেশৰ নেল্লোৰ জিলাৰ চাৱতাপালেম গাঁৱত (ভেংকটাচালামৰ ওচৰত) ৰঙাইয়া নাইডু আৰু ৰামনাম্মাৰ ঘৰত জন্মগ্ৰহণ কৰে ভেংকয়া নাইডু। বুচিৰেডী পালেম (নেল’ৰ)ৰ জিলা পাৰ্শ্বাদ হাইস্কুলৰ পৰা স্কুলীয়া শিক্ষা সম্পূৰ্ণ কৰি নেল’ৰৰ ভি আৰ কলেজত ৰাজনীতি আৰু কূটনৈতিক অধ্যয়নত স্নাতক ডিগ্ৰী লাভ কৰে। পিছলৈ তেওঁ বিশাখাপট্টনমৰ অন্ধ্ৰ ইউনিভাৰ্চিটি কলেজ অৱ ল’ৰ পৰা আন্তৰ্জাতিক আইন বিষয়ত বিশেষজ্ঞতাৰে আইন বিষয়ত স্নাতক ডিগ্ৰী লাভ কৰে। ৰাষ্ট্ৰীয় স্বয়ংসেৱক সংঘৰ স্বয়ংসেৱক হৈ কলেজীয়া দিনত এবিভিপিত যোগদান কৰে। অন্ধ্ৰ বিশ্ববিদ্যালয়ৰ সৈতে জড়িত মহাবিদ্যালয়সমূহৰ ছাত্ৰ সন্থাৰ সভাপতি হিচাপে নিৰ্বাচিত হয়। ১৯৭২ চনৰ জয় অন্ধ্ৰ আন্দোলনত বিশিষ্ট ভূমিকা লোৱাৰ বাবে তেওঁ চৰ্চালৈ আহে।কাকনি ভেংকটা ৰত্নমে বিজয়াৱড়াৰ পৰা আন্দোলনৰ নেতৃত্ব দি থকাৰ সময়তে নাইডুৱে নেল্লোৰত আন্দোলনত সক্ৰিয় অংশগ্ৰহণ কৰিছিল, এবছৰৰ পিছত আন্দোলন বাতিল নোহোৱালৈকে জড়িত হৈ থাকে। 

## তথ্য উৎস

## বাহ্যিক সংযোগ
* ভেংকাইয়া নাইডুৰ ব্যক্তিগত ৱেবচাইট

শ্ৰেণী:ভাৰতৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ উপৰাষ্ট্ৰপতি
শ্ৰেণী:পদ্মবিভূষণ বঁটা বিজয়ী
কাঞ্চনজংঘা

**কাঞ্চনজংঘা** () হৈছে পৃথিৱীৰ তৃতীয় সৰ্বোচ্চ শৃংগ। ই ভাৰত আৰু নেপালৰ সীমাত অৱস্থিত। ইয়াৰ উচ্চতা প্ৰায় ৮৫৮৬ মিটাৰ। হিমালয় পৰ্বতৰ এই অংশটোক কাঞ্চনজংঘা হিমল বোলা হয়। ইয়াৰ পশ্চিমে তামূৰ নদী, উত্তৰে লহনাক চু নদী আৰু জংচং লা শৃংগ, আৰু পূবে তিষ্টা নদী অৱস্থিত।

কাঞ্চনজংঘা মাউণ্ট এভাৰেষ্টৰ ১২৫ কিঃমিঃ পূব-দক্ষিণ-পূব দিশত অৱস্থিত। ই হিমালয়ৰ দ্বিতীয় উচ্চতম শৃংগ। ইয়াৰ পাঁচটা মূল শৃংগৰ ভিতৰত তিনিটা মুখ্য, কেন্দ্ৰীয় আৰু দক্ষিণ উত্তৰ ছিক্কিমজিলা, ভাৰত আৰু নেপালৰ সীমাত অৱস্থিত। বাকী দুটা শৃংগ নেপালৰ তাপলেজোং জিলাত অৱস্থিত।

কাঞ্চনজংঘা মুখ্য ভাৰতৰ সৰ্বোচ্চ শৃংগ। ইয়াক "তুষাৰৰ পাঁচটা ঐশ্বৰ্য" বুলি কোৱা হয় আৰু ছিক্কিম আৰু দাৰ্জিলিংৰ স্থানীয়লোকে পৱিত্ৰ জ্ঞান কৰি পূজা কৰে।

১৮৫২ চনৰ আগলৈ কাঞ্চনজংঘাক পৃথিৱীৰ সৰ্বোচ্চ শৃংগ বুলি ধৰা হৈছিল। কিন্তু বহু পৰীক্ষা-নিৰীক্ষাৰ পিছত জনা গল যে পিক XV  বুলি জনাজাত মাউন্ট এভাৰেষ্ট হে পৃথিৱীৰ উচ্চতম শৃংগ। কেইবাবাৰো পুনৰীক্ষিণ কৰাৰ পিছত ১৮৫৬ চনত আনুষ্ঠানিকভাৱে ঘোষণা কৰা হয় যে কাঞ্চনজংঘা পৃথিৱীৰ তৃতীয় উচ্চতম শৃংগ।

১৯৫৫ চনৰ ২৫ মই তাৰিখে ব্ৰিটিছ পৰ্বতাৰোহনৰ দলৰ সদস্য জয়ে ব্ৰাউন আৰু জৰ্জ বেণ্ডে কাঞ্চনজংঘা আৰোহণ কৰে। তেওঁলোকে ছিক্কিমৰ চজ্ঞাল বা ধৰ্মৰাজৰ বিশেষ অনুমতি লৈ আৰু ইয়াৰ কোনো হানি-বিঘিনি নকৰাৰ চুক্তিবদ্ধ হৈ পৰ্বতাৰোহন কৰিছিল। এই দলৰ আন সদস্য সমূহ হল জন এঞ্জেল' জেকচন আৰু টম মেকিনন।

১৯৮৬ চনৰ ১১ জানুৱাৰী মাহত জেৰ্জি কুকুচজকা আৰু ক্ৰিজটোভ ৱিএলিকিয়ে প্ৰথম শীতকালত কাঞ্চনজংঘা আৰোহণ কৰে।
## তথ্য উৎস

শ্ৰেণী:পৰ্বতমালা
মাৰ্ক্সবাদ

**মাৰ্ক্সবাদ** হৈছে এক মতাদৰ্শ তথা বিশ্লেষণৰ এক পদ্ধতি, যি ঐতিহাসিক বস্তুবাদী দৃষ্টিৰে সমাজখনৰ শ্ৰেণী সম্বন্ধ তথা সামাজিক দ্বন্দ্ববিলাকৰ বিশ্লেষণ কৰে। মাৰ্ক্সবাদৰ আৰম্ভণি ঘটিছিল ১৯ শতিকাৰ দ্বিতীয় ভাগত, জাৰ্মান দাৰ্শনিক কাৰ্ল মাৰ্ক্স আৰু ফ্ৰেডৰিক এংগেলছৰ জৰিয়তে। 

## প্ৰাৰম্ভিক মাৰ্ক্সবাদ
মাৰ্ক্সবাদে প্ৰথমে ঐতিহাসিক ভৌতিকতাবাদেৰে পুঞ্জিবাদৰ উত্থান আৰু ব্যৱস্থাগত অৰ্থনৈতিক পৰিৱৰ্তনত শ্ৰেণী সংগ্ৰামৰ ভূমিকাৰ বিশ্লেষণ আৰু আলোচনা কৰিছিল। মাৰ্ক্সবাদৰ মতে পুঞ্জিবাদত শ্ৰেণী সংগ্ৰামৰ উদ্ভৱ হয় সৰ্বহাৰাই কৰা অতিকৈ উত্‌পাদনশীল যান্ত্ৰীকৃত আৰু সামাজিকৃত উত্‌পাদন আৰু সংখ্যালঘু বুৰ্জোৱাই লভা সম্পদৰ ব্যক্তিগত মালিকানা আৰু মুনাফাৰ বিৰোধৰ বাবে। উতপাদনৰ বল আৰু সম্বন্ধৰ বিৰোধৰ বৃদ্ধিৰ বাবে সংকটৰ সৃষ্টি হয়। বুৰ্জোৱাই ভিন ভিন স্তৰৰ চেতনাৰ শ্ৰমিক ব্যৱচ্ছেদক বান্ধি ৰাখিব নোৱাৰে আৰু অৱশেষত সূচনা হয় সামাজিক বিপ্লৱৰ। এই বিপ্লৱৰ ফলত সৃষ্টি হ'ব সমাজবাদী সমাজৰ- সকলোৰেপৰা সামৰ্থ্য অনুসৰি আৰু সকলোলৈ বৰঙণি অনুসৰি। উত্‌পাদনৰ প্ৰযুক্তিৰ বিকাশ সাধন হৈয়ে যাব আৰু মাৰ্ক্সৰ মতে ফল হ'ব এক সাম্যবাদী সমাজ- য'ত থাকিব সম্পদৰ ৰাজহুৱা মালিকানা আৰু উত্‌পাদৰ উভৈনদী-ই হ'ব এক মানৱীয় সমাজ, সকলোৰেপৰা সামৰ্থ্য অনুসৰি, সকলোলৈ প্ৰয়োজন অনুসৰি।

## মাৰ্ক্সবাদৰ ভিন্ন ধাৰা
মাৰ্ক্সবাদ পাছলৈ ভিন্ন চিন্তাগোষ্ঠীত বিকশিত হ'ল। ভিন্ন মাৰ্ক্সবআদী চিন্তাগোষ্ঠীয়ে শাস্ত্ৰীয় মাৰ্ক্সবাদৰ ভিন্ন বিষয়ত গুৰুত্ব আৰোপ কৰে, কিছু বিষয় গৌণ জ্ঞান কৰে অথবা সম্পূৰ্ণ ৰূপে খাৰিজ কৰে। কোনো কোনো চিন্তাগোষ্ঠিত মাৰ্ক্সবাদ আৰু আন সূত্ৰৰ মিশ্ৰণ ঘটিছে। সেই বাবে ভিন্ন চিন্তাগোষ্ঠীৰ মীমাংসা সামঞ্জসয়হীনো হ'ব পাৰে। শেহতীয়াকৈ পিচে এই কথাত গুৰুত্ব আৰোপ কৰা হৈছে যে মাৰ্ক্সবাদত দ্বন্দ্ববাদী ভৌতিকতাবাদ আৰু ইতিহাসবাদ গুৰুত্বপূৰ্ণ, যিয়ে মতৰ ঐক্যসাধনত সহায় কৰিব পাৰে।

## প্ৰভাৱ
মাৰ্ক্সবাদে বিভিন্ন ৰাজনৈতিক আৰু সামাজিক আন্দোলনক প্ৰভাৱিত কৰইছে, তাৰ উপৰিও ভিন্ন শিক্ষাক্ষেত্ৰত পুৰাতত্ত্ব, নৃতত্ত্ব,  গণ মাধ্যম অধ্যয়ন, , ৰাজনীতি বিজ্ঞান, নাট্য, বুৰঞ্জী, সমাজবিদ্যা, কলা বুৰঞ্জী আৰু সূত্ৰ, সংস্কৃতিবিদ্যা, শিক্ষাবিদ্যা, অৰ্থনীতি, ভূগোল, সাহিত্য সমালোচনা, সৌন্দৰ্য শাস্ত্ৰ, সমালোচনামূলক মনোবিজ্ঞান আৰু দৰ্শন অধ্যয়নত মাৰ্ক্সবাদ ব্যৱহৃত। 

## তথ্য সংগ্ৰহ

শ্ৰেণী:ৰাজনৈতিক মতাদৰ্শ
ৰংপুৰ (আহোম ৰাজধানী)

**ৰংপুৰ** (ইংৰাজী ভাষা:Rangpur ,) আছিল আহোম ৰাজ্যৰ চতুৰ্থ ৰাজধানী, যি স্বৰ্গদেউ ৰুদ্ৰ সিংহই ১৭০৭ চনত "মেটেকা" নামৰ ঠাইত স্থাপন কৰিছিল। বৰ্তমানে এই ঠাইটো শিৱসাগৰ চহৰৰ এখন অংশ। এই স্থানটোত আহোম ৰজাসকলে নিৰ্মাণ কৰা বহুতো ঐতিহাসিক স্মাৰক আছে, যাৰ ভিতৰত আটাইতকৈ খ্যাতিমান হৈছে তলাতল ঘৰ আৰু ৰংঘৰ। 

ৰংপুৰ নগৰৰ স্থাপত্য পৰিকল্পনা প্ৰায় হাজাৰ বিঘা মাটিত বিস্তৃত আছিল। কোচবিহাৰৰ এটি কাৰিগৰ ঘনশ্যামক ৰংপুৰ নগৰ নিৰ্মাণৰ বাবে ৰুদ্ৰ সিংহই নিযুক্ত কৰিছিল।

## নামৰ উৎপত্তি
শিৱসাগৰ নগৰৰ ওচৰত অৱস্থিত ৰংপুৰ শব্দৰ অৰ্থ হৈছে *আনন্দৰ নগৰ* বা *আনন্দৰ চহৰ*। কিছুমান লিখনিত উল্লেখ আছে যে, ৰজাই ইয়াত বৰফুকনৰ দ্বাৰা আয়োজিত বাজচৰাই চিকাৰ বহুত উপভোগ কৰিছিল। আহোম ভাষাত ইয়াক *চে-মুন* বুলি কোৱা হয়।

## ইতিহাস

### ৰাজধানী হিচাপে
ৰংপুৰ নগৰ ৰুদ্ৰ সিংহই খ্ৰীষ্টাব্দ ১৬৯৮ চনত মেটেকা অঞ্চলৰ তেঙাবাৰী নামৰ ঠাইত স্থাপন কৰিছিল। তেতিয়াৰ পৰাই তেওঁ জয়সাগৰ পুখুৰী খনন কৰিছিল আৰু তাতেই তেওঁ তলাতল ঘৰ, ৰংনাথ দৌল, ফকুৱাদৌল, গোলাঘৰ, আৰু জয় দৌল আদি নিৰ্মাণ কৰিছিল। নগৰটোৰ তিনিখন দুৱাৰ আছিল – বৰদুৱাৰ (প্ৰধান প্ৰৱেশদ্বাৰ), নাদুৱাৰ আৰু পানিদুৱাৰ। ইয়াৰ উত্তৰ দিশত দিখৌ নদীৰ সৈতে সংযোগ থকা এটা গুপ্ত সুৰংগ আছিল। 

নগৰখন উত্তৰত দিখৌ নদী, দক্ষিণত নামদাং নদীৰ কাষত থকা গড়, পূবত বঙগড় আৰু পশ্চিমত দিখৌ-নামদাংৰ সৈতে সীমাবদ্ধ আছিল। শিৱ সিংহ আৰু ফুলেশ্বৰীৰ ৰাজপৃষ্ঠপোষকতা লাভ কৰা অনন্ত আচাৰ্যই তেওঁৰ "অনন্ত লাহৰী" নামৰ পাণ্ডুলিপিত ৰংপুৰৰ বৰ্ণনা দিছিল। 

ৰুদ্ৰ সিংহৰ উত্তৰাধিকাৰীৰেও নগৰখনৰ বিকাশ আৰু শোভা বঢ়োৱা হৈছিল। প্ৰমত্ত সিংহই ১৭৪৬ চনত ইটাৰে ৰংঘৰ পুনৰ নিৰ্মাণ কৰিছিল, ৰাজেশ্বৰ সিংহই (বৰ্তমানৰ) তলাতল ঘৰ পুনৰ নিৰ্মাণ কৰিছিল, লগতে হৰ-গৌৰী দৌল আৰু নতী গোসাঁই দৌলো নিৰ্মাণ কৰিছিল। লক্ষ্মী সিংহই এখন ফুলৰ বাগিচা আৰু একনেশ্বৰ মহাদেৱৰ মন্দিৰ নিৰ্মাণ কৰিছিল।

#### পথ আৰু যাতায়াত
ৰাজধানী নগৰৰ প্ৰধান পথ আছিল বৰ আলি, যি দেৰগাঁওৰ পৰা জয়সাগৰ পুখুৰীলৈ গৈছিল। আন কিছুমান গুৰুত্বপূৰ্ণ ৰাস্তা আছিল– মেটেকা আলি, দুবৰণি আলি, বৰপাত্ৰ আলি আদি। 

ৰাজপৰিয়াল আৰু ৰাজকৰ্মচাৰীয়ে– জেৰেঙা পথাৰ, ৰূপহী পথাৰ আদিত বাস কৰিছিল।

### পতন
আহোম ৰাজ্যৰ গৌৰৱময় যুগত ৰংপুৰ আছিল ৰাজধানী। মইনমৰীয়া বিদ্ৰোহ (১৭৬৯–১৮০৫) চলাকালত ই বহুবাৰ বিদ্ৰোহীৰ অধিকাৰত পৰিছিল আৰু বৰ্ধমান অৱস্থাৰ পৰা ক্ষয়প্ৰাপ্ত হৈছিল। কমলেশ্বৰ সিংহই নগৰখনৰ গৌৰৱ পুনৰুদ্ধাৰৰ চেষ্টা কৰিছিল যদিও বাৰ্মিজ আক্ৰমণই ইয়াক সম্পূৰ্ণৰূপে ধ্বংস কৰিছিল। 

## ফটো গেলাৰী

File:Joysagar Tank.jpg|জয়সাগৰ পুখুৰী — ভাৰতৰ আটাইতকৈ ডাঙৰ কৃত্ৰিম পুখুৰী। 
File:Hara Gauri dol.jpg|হৰ-গৌৰী দোল
File:Gola ghar.jpg|গোলাঘৰ
File:Shiva dol, Jaysagar, Sivasagar 03.jpg|শিৱ দোল, জয়সাগৰ
File:Vishnudol joysagar.jpg|জয় দৌল
File:Rang Ghar at Sibsagar Town, Assam.jpg|ৰংঘৰ
File:Ranganath dol.jpg|ৰংনাথ দৌল
File:Devi Ghar.jpg|দেৱী ঘৰ
File:Fakuwa doul.jpg|ফকুৱা দৌল
File:Ghanashyam's house, Joysagar.jpg|ঘনশ্যামৰ ঘৰ
File:Kareng Ghar (Talatal Ghar) of the Ahom Kings 29.jpg|তলাতল ঘৰ
File:Gauri Ballabh dol.jpg|গৌৰীবল্লভ দৌল
File:Namdang Sila Saku bridge.jpg|নামদাঙৰ শিলৰ সাঁকো


## চাওঁক লগতে
* গড়গাঁৱৰ ৰাজধানী

## টোকা আৰু উৎস

## গ্ৰন্থপঞ্জী

*
* 
* 

শ্ৰেণী:আহোম ৰাজ্যৰ ৰাজধানী
শ্ৰেণী:শিৱসাগৰ
শ্ৰেণী:আহোম ৰাজ্য
ডেংগি জ্বৰ

**ডেংগি জ্বৰ** ডেংগি ভাইৰাছৰ ফলত হোৱা এক মহজনিত ক্ৰান্তীয় ৰোগ। সংক্ৰমণৰ তিনিৰ পৰা চৈধ্য দিনৰ ভিতৰত লক্ষণে দেখা দিয়ে। লক্ষণৰ ভিতৰত অত্যধিক জ্বৰ, মূৰৰ বিষ, বমি, মাংসপেশী তথা গাঁঠিৰ বিষ আৰু ছাল ৰঙচুৱা পৰা প্ৰধান। দুইৰ পৰা সাতদিনৰ ভিতৰত আৰোগ্য লাভ হয়। কিছু সংখ্যক ৰোগীৰ ক্ষেত্ৰত ৰোগ বাঢ়ি **ডেংগি হিম'ৰহেজিক ফিভাৰ** দেখা দিয়ে য'ত ৰক্তক্ষৰণ, তেজত অণুচক্ৰিকা কমা আৰু তেজৰ প্লাজমা নিৰ্গত হয়; বা **ডেগি শ্বক ছিন্‌ড্ৰম** য'ত ৰক্তচাপ সংকটজনকভাৱে কমি যায়। 

*[[:en:Aedes|এডিছ]]* মহৰ কেইবাটাও প্ৰকাৰ, ঘাইকৈ *[[এডিছ ইজিপ্টি]]*য়ে ডেংগি বিয়পায়। ভাইৰাছবিধৰ পাঁচটা প্ৰকাৰ আছে; এটা প্ৰকাৰৰ সংক্ৰমণে সেইবিধৰ প্ৰতি আজীৱন প্ৰতিৰক্ষা আৰু বাকীবোৰৰ প্ৰতি হস্ৰম্যাদী প্ৰতিৰক্ষা প্ৰদান কৰে।  পাছত বেলেগ প্ৰকাৰৰ ভাইৰাছৰ সংক্ৰমণ হ'লে জটিলতাৰ সম্ভাৱনা বাঢ়ে। ৰোগনিৰ্ণয়ৰ বাবে ভাইৰাছ বা ইয়াৰ RNA-ৰ প্ৰতিদেহ চিনাক্ত কৰাকে ধৰি কেইবাটাও পৰীক্ষা উপলব্ধ।

শেহতীয়াকৈ অনুমোদন জনোৱা ডেংগি জ্বৰ প্ৰতিষেধক এতিয়া কেইবাখনো দেশত উপলব্ধ। ৰোগ প্ৰতিৰোধৰ আন উপায়ৰ ভিতৰত আছে মহৰ বংশবৃদ্ধি কমোৱা আৰু কামুৰাত বাধা দিয়া।  অব্যৱহৃত মুকলি পানী পেলাই দিয়া আৰু গা ঢকাকৈ কাপোৰ পিন্ধি এই কাম কৰিব পাৰি, কাৰণ এই মহে দিনতে কামুৰে। সাধাৰণতে সমৰ্থনীয় চিকিৎসা যেনে মুখ বা সিৰাৰে পানীয় দিলেই কিছুদিনৰ ভিতৰত ৰোগী সুস্থ হয়।  জটিল ৰোগত ৰক্ত সঞ্চাৰণৰ প্ৰয়োজন হ'ব পাৰে। প্ৰতি বছৰ প্ৰায় ৫ লাখ লোক চিকিৎসালয়ত ভৰ্তি হ'বলগীয়া হয়। Ibuprofen বা আন NSAID ঔষধ ব্যৱহাৰ কৰিব নালাগে।

দ্বিতীয় বিশ্বযুদ্ধৰ পৰাই ডেংগিয়ে বিশ্বজুৰি সমস্যাৰ সৃষ্টি কৰি আহিছে আৰু ১১০ খনৰো বেছি দেশত এই ৰোগ পোৱা যায়। প্ৰতি বছৰে প্ৰায় ৫-৫২.৮ কোটি লোক সংক্ৰমিত হয় আৰু প্ৰায় ১০০০০-২০০০০ লোক মৃত্যুমুখত পৰে। চাইনিজ মেডিকেল এনচাইক্ল'পেডিয়াত বিশ্বত সৰ্বপ্ৰথম সন্দেহজনক ডেংগিৰ বিষয়ে জিন সাম্ৰাজ্যৰ সময়ত (২৫৫-৪২০ খ্ৰীষ্টাব্দ) এই ৰোগক "পানী বিহ" বুলি অভিহিত কৰিছিল। ১৭৭৯ চনত ডেংগি নামকৰণৰ পিছৰে পৰা মহামাৰী ৰূপত এচিয়া, আফ্ৰিকা আৰু উত্তৰ আমেৰিকাত ১৭৮০ চনত সমসাময়িকভাৱে বিস্তাৰিত হৈছিল। গাঁঠি আৰু মাংসপেশীৰ বিষ অনুভৱ কৰালৈ লক্ষ্য কৰি এনে ৰোগক বিজ্ঞানী বেঞ্জামিন ৰুচে *"ব্ৰেকব'ন ফিভাৰ"* বুলি নামাংকন কৰিছিল। ১৯৫৫-৭০ৰ সময়ছোৱাত গোটেই বিশ্বত মাত্ৰ ৯খন দেশহে আক্ৰান্ত হৈছিল, কিন্তু ১৯৭০ ৰ পৰা ১৯৯৩ চনলৈ এই ৰোগ বিশ্বৰ ৩৭খন দেশলৈ বিস্তাৰিত হয়। ১৭৭৯ চনত এই ৰোগৰ প্ৰাদুৰ্ভাৱৰ প্ৰথম বিৱৰণ পোৱা যায়। উত্তৰ-পূৰ্বাঞ্চলত ডেংগি ৰোগৰ প্ৰভাৱ ১৯৯২ চনৰ পৰা হোৱা পৰিলক্ষিত হৈছে। বিংশ শতিকাৰ আৰম্ভণিত ইয়াৰ ভাইৰেল কাৰক আৰু বিয়পাৰ কাৰণ বুজা গৈছিল। মহ আঁতৰোৱাৰ লগতে প্ৰত্যক্ষভাৱে ভাইৰাছ নিঃশেষ কৰা ঔষধৰ বিষয়ে গৱেষণা চলি আছে। ইয়াক অৱহেলিত ক্ৰান্তীয় ৰোগ (neglected tropical disease) হিচাপেও শ্ৰেণীবদ্ধ কৰা হয়।

## তথ্যসূত্ৰ

* 

## বাহ্যিক সংযোগ

* 
* 
* 
* 
* 

শ্ৰেণী:পতংগজনিত ৰোগ
শ্ৰেণী:ক্ৰান্তীয় ৰোগ
ৰেঙণি টিভি

**ৰেঙণি** হৈছে এটা অসমীয়া ভাষাৰ মনোৰঞ্জন-ধৰ্মী টিভি চেনেল। গুৱাহাটীৰ এ.এম. টেলিভিজন প্ৰাইভেট লিমিটেড ইয়াৰ গৰাকী। এই চেনেল ২০১৩ চনৰ ৩ জুন তাৰিখে আৰম্ভ কৰা হৈছিল। ইয়াত বিভিন্ন প্ৰকাৰৰ মনোৰঞ্জন-ধৰ্মী কাৰ্যক্ৰম সম্প্ৰচাৰ কৰা হয়।

## বৰ্তমান প্ৰদৰ্শিত

* ভক্তি আৰাধনা
* স্বৰগম
* বেহাৰবাৰী আউটপষ্ট
* অপৰাজিতা
* আইনা
* সুন্দৰপুৰ গেষ্ট হাউচ
* চুটি ছবি
* যাষ্ট ডাঞ্ছ
* সন্ধ্যাৰাগ
* দেওবাৰ ফিল্ম ফেষ্টিভেল
* মুকুতা মুকুতা গান

## তথ্য উৎস

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
চুতুফা

**চুতুফা** বা **চাওলুং চ্যু-তু-ফা** () আহোম ৰাজ্যৰ ষষ্ঠজন স্বৰ্গদেউ আছিল। টাই আহোম ভাষাত লিখা বুৰঞ্জী অনুসৰি ৰজা নোহোৱা এটা পৰ্বৰ পাছত তেখেতে ১৩৬৯ চনৰ পৰা ১৩৭৬ চনলৈ ৰাজত্ব কৰিছিল। কোনো কোনো ইতিহাসবিদে তেখেত ১৩৬৪ চনত ৰাজপাটত বহিছিল বুলি ক'ব খোজে যদিও মূল বুৰঞ্জীত ১৩৬৯ চনৰ পৰা ১৩৭৬ চনলৈ ৰাজত্ব কৰিছিল বুলি উল্লেখ আছে। সঘনাই হোৱা সংঘাতৰ পাছত চুতীয়া ৰজাই তেওঁক নাও খেল চাবলৈ মাতি বিশ্বাস ঘাটকতাৰে হত্যা কৰিছিল।

## পূৰ্বপুৰুষ আৰু সিংহাৰোহণ
চুতুফা আছিল আহোম ৰজা চুখাংফাৰ দ্বিতীয় পুত্ৰ। দেউতাকৰ মৃত্যুৰ পাছত জ্যেষ্ঠ পুত্ৰ চুখ্ৰাম্‌ফা স্বৰ্গদেউ হৈছিল। ৩২ বছৰ শাসন কৰাৰ পাছত ১৩৬৪ চনত চুখ্ৰাম্‌ফাৰ মৃত্যু হয়। এইখিনিতে বুৰঞ্জীবিদসকলৰ মতভেদ দেখা যায়। কোনো কোনোৰ মতে চুখ্ৰাম্‌ফাৰ মৃত্যুত তেখেতৰ ভায়েক চুতুফা ১৩৬৪ চনৰ ৰাজপাটত বহে। কিন্তু আধুনিক বুৰঞ্জীবিদ পদ্মেশ্বৰ গগৈ আৰু স্বৰ্ণলতা বৰুৱাৰ মতে ১৩৬৪ চনৰ পৰা ১৩৬৯ চনলৈ কোনো স্বৰ্গদেউ নাছিল। 

## ৰাজত্বকাল আৰু হত্যা
চুতুফাই আহোম ৰাজ্যৰ পৰিসীমা বঢ়াব বিচাৰিছিল। ইয়াৰ ফলত কাষৰীয়া চুতীয়া ৰাজ্যৰ লগত সংঘাতৰ সৃষ্টি হয়। ১৩৭৬ চনত চুতীয়া ৰজাই চাপাগুৰিত চুতুফাক লগ কৰে আৰু মিত্ৰতাৰ ভাও জুৰি তেখেতক চফ্ৰাই নদীৰ নাওখেললৈ নিমন্ত্ৰণ জনায়। চুতীয়া ৰজাই নিজৰ নাৱতে দেহৰক্ষীবিহীন চুতুফাক আদৰ আপ্যায়ন কৰাৰ চেগত হত্যা কৰে। চুতুফাৰ লগত যোৱা সৈন্যবোৰ ৰাজধানীলৈ ঘূৰি আহি এই কথা সদৰি কৰে।

## বৰগোহাঁই আৰু বুঢ়াগোহাঁই শাসনকাল
চুতুফাৰ মৃত্যুৰ পাছত আহোম ডাঙৰীয়াসকলে স্বৰ্গদেউৰ উপযোগী কোনো ৰাজকোঁৱৰ বিচাৰি নাপালে আৰু সেই বাবে চাৰি বছৰ (১৩৭৬-১৩৮০ চন) চাও ফ্ৰংদাম বুঢ়াগোহাঁই আৰু চাও তাপ্ৰিখিন বৰগোহাঁইয়ে নিজে প্ৰশাসনৰ ভাৰ চম্ভালে। ৰজা অবিহনে ৰাজ্য চলোৱা টান দেখি ১৩৮০ চনত তেওঁলোকে চুতুফাৰ ভায়েক আৰু চুখাংফাৰ তৃতীয় পুত্ৰ ত্যাও খাম্‌টিক স্বৰ্গদেউ পাতে।

## টোকা

## তথ্যসূত্ৰ
*ফুকন,বৰুৱা (১৯৬৪) (আহোম ভাষা, ইংৰাজী, অসমীয়া ভাষাত). আহোম লেগজিকন, ঐতিহাসিক আৰু প্ৰাচীন গ্ৰন্থ অধ্যয়ন বিভাগ
* বৰবৰুৱা হিতেশ্বৰ আহোমৰ-দিন or A History of Assam under the Ahoms first edition 1981 Publication Board of Assam Guwahati
* বৰুৱা গুণাভিৰাম অসম বুৰঞ্জী or A History of Assam fourth edition 2008 Publication Board of Assam Guwahati
* Gait E.A. A History of Assam second edition 1926 Thacker, Spink & Co Calcutta

শ্ৰেণী:টাই-আহোম শাসক